title: Juolasvesi

text: Järveä säännöstellään tavoitteena tulvan ehkäisy, tukinuitto, vesiliikenteen edistäminen, virkistyskäyttö, kalanviljely tai vesivoiman turvaaminen.


title: Juolasvesi

text: Järven vedenlaatu on erinomainen. Sen vedenväri on aavistuksen ruskehtava ja vesi on kirkasta. Järven happitilanteen olevan hyvä pintavedessä ja 15 metrin syvyydessä. Sen sijaan alusvedessä järven pohjalla on tavattu vakaviakin happiongelmia. Vedessä on niukasti humusta ja järvi onkin tyypiltään niukkaravinteinen ja karu.


title: Juolasvesi

text: Yleisimmät lalalajit ovat muikku, hauki ja ahven. Myös taimenta ja siikaa esiintyy kalastettavaksi.


title: Juolasvesi

text: Järven rannalla sijaitsee kolme kalliomaalausta. Sarkaveden Kannonaluksessa on kalliopintaa itärannalla, jossa sijaitsee Kannonaluksen kalliomaalaus. Vain 600 metriä kaakkoon päin Sarkaveden itärannalla sijaitsee Haukkavuoren kalliomaalaukset ja Voikosken partaalla Voikosken kalliomaalaus.


title: Juolasvesi

text: Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) järvi kuuluu. Järven vedenpinnan korkeus on 79,6 metriä mpy.


title: Juolasvesi

text: Järvi saa pääosan vedestään Lahnaveden (1 313 ha) valuma-alueelta, johon myös Volanjoen alue (14.916) ja Tuusjärven alue (14.914) laskevat. Vedet laskevat Lahnaveden eteläpään Vihannanselkään ja laskevat Miekankosken kumpaakin uomaa pitkin Tarhaveteen. Sarkaveteen sen itärantaan laskevan Pitkäjärven valuma-alueen (14.919) laskuoja tuo siihen hieman vettä lisää.


title: Juolasvesi

text: Juolasveden–Lahnaveden alueeseen kuuluu 57 yli hehtaarin kokoista järveä tai lampea, jotka laskevat suoraan tai välillisesti Lahna- tai Juolasjärveen. Niistä huomattavimpia järviä ovat Juolasjärven länsirantaan laskevat seuraavat järvet. Varaslampi (34 ha) laskee suoraan Tarhaveteen. Suoraan Juolasveteen laskee Kukkolampi (9 ha), johon laskevat vuorostaan Simpunlampi (3 ha) ja Räpäkkö (8 ha). Humalalampi (2 ha) laskee etelämpänä Humalalahteen. Leppälahden pohjoisrantaan laskevat Sarviojaa myöten Sarvilampi (10 ha) ja Kirveslampi (12 ha), lahdenpohjukan sivulle Laito Särkijärvi (19 ha) ja siihen vuorostaan Syvä Särkijärvi (6 ha) ja Kangaslampi (9 ha), ja lahdenpohjukkaan Orislampi (3 ha) ja Pekkilampi (3 ha).


title: Juolasvesi

text: Juolasveden itärantaan laskevia järviä ovat Tyrynlahteen laskeva Repolampi (2 ha), sekä Majalahteen laskevan Majajoen valuma-alueen järvet, joita ovat esimerkiksi Kansikkaanlampi (2 ha), Alimmainen Tuomilampi (6 ha), Ylimmäinen Tuomilampi (4 ha), Väärälampi (7 ha), Huosiuslampi ja Vuoripäänlampi (5 ha).


title: Juolasvesi

text: Haukkavuoren kohdalla sijaitseva Hätälampi (3,36 ha) laskee suoraan länsirannassa kapeaan Sarkaveden salmeen. Muita Sarkaveden länsirantaan laskevia järviä ovat Väärälampi (5 ha), Taipaleen kohdalla järveen laskeva Pekkojärvenoja, jonka valuma-alueeseen kuuluvat Pekkojärvi (30 ha), Joutsenlampi (5 ha) ja Pölkkylampi. Kolisevanoja tuo Mustikkasalmiin Alalammen (3 ha) kautta myös Pienilammen, Pitkälammen (2 ha) ja Lehmälammen (10 ha) vedet. Patoamalla nostettu Kalalammikko (4 ha) sijaitsee Laitolahden jatkeena. Alinna sijaitsee vielä Kulilammen laskupaikka.


title: Juolasvesi

text: Sarasveden itärantaan jaskevat loput järvistä. Näitä ovat yksinäinen Kenkälampi (9 ha), Sahinojan kautta laskeva Hirvilampi (8 ha) ja Viitasenlampi (8 ha), tähän väliin sopiva Pitkäjärven valuma-alueen laskuoja, sitten vielä Haapapuron kautta Pitkäjärven ojaan yhtyvän valuma-alueen järvet Matkoslampi ja Kivilampi (7 ha). Yksinäinen Kangaslampi (16 ha) sijaitsee Sarkaveden yhteydessä ja laskee siihen Kangasojaa myöten. Myllylahteen laskevat samaa ojan kautta Soijärvi (8 ha) ja Hosusjärvi (31 ha). Niiden vieressä sijaitsee Valkialammen suppa.


title: Juolasvesi

text: Järvi laskee Sarasveden eteläpäästä Voikosken kautta Vuoijärven Torviselkään sen pohjoispuolella sijaitsevan järvikapeikon läpi. Vuohijärven vedenpinta on kolme metriä alempana kuin Sarasvedellä.


title: Everybody’s on the Run

text: Everybody’s on the Run on brittiläisen rockyhtye Noel Gallagher’s High Flying Birdsin kappale, joka julkaistiin viidentenä singlenä yhtyeen debyyttialbumilta "Noel Gallagher’s High Flying Birds" 29. heinäkuuta 2012. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Everybody’s on the Run

text: ”Everybody’s on the Run” ylsi kotimaassaan Britannian singlelistalla parhaimmillaan sijalle 61. Singlen B-puolena julkaistiin Amorphous Androgynousin remix kappaleesta ”AKA... What a Life!”.


title: In the Heat of the Moment

text: In the Heat of the Moment on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen toiselta studioalbumilta "Chasing Yesterday" 17. marraskuuta 2014. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: In the Heat of the Moment

text: ”In the Heat of the Moment” ylsi kotimaassaan Britannian singlelistalla parhaimmillaan sijalle 26. Singlen B-puolena julkaistiin kappale ”Do the Damage”.


title: Ballad of the Mighty I

text: Ballad of the Mighty I on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen toiselta studioalbumilta "Chasing Yesterday" 13. tammikuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Ballad of the Mighty I

text: ”Ballad of the Mighty I” ylsi kotimaassaan Britannian singlelistalla parhaimmillaan sijalle 54. Singlen B-puolena julkaistiin kappale ”Revolution Song”.


title: Riverman

text: Riverman on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen toiselta studioalbumilta "Chasing Yesterday" 11. toukokuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Riverman

text: ”Riverman” ylsi kotimaassaan Britannian singlelistalla parhaimmillaan sijalle 70. Singlen B-puolena julkaistiin kappale ”Leave My Guitar Alone”.


title: Heikki Hämäläinen

text: Heikki Hämäläinen on ainakin seuraavien henkilöiden nimi:


title: Lock All the Doors

text: Lock All the Doors on brittiläisen rockyhtye Noel Gallagher’s High Flying Birdsin kappale, joka julkaistiin neljäntenä singlenä yhtyeen toiselta studioalbumilta "Chasing Yesterday" 28. elokuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Lock All the Doors

text: ”Lock All the Doors” ylsi kotimaassaan Britannian singlelistalla parhaimmillaan sijalle 111. Singlen B-puolena julkaistiin kappale ”Here’s a Candle (For Your Birthday Cake)”.


title: Nokia 8110 4G

text: Nokia 8110 4G on suomalaisen HMD Globalin helmikuussa 2018 esittelemä matkapuhelin. Se on värinäytöllinen versio alkuperäisestä vuonna 1996 julkaistusta Nokia 8110 -puhelimesta.


title: Nokia 8 Sirocco

text: Nokia 8 Sirocco on suomalaisen HMD Globalin helmikuussa 2018 esittelemä älypuhelin. Se tuli myyntiin huhtikuussa 2018.


title: Nokia 8 Sirocco

text: Puhelimessa on 6,1 tuuman OLED-kosketusnäyttö, 6 gigatavua keskusmuistia ja 128 gigatavua tallennustilaa. Takakamera on 12 ja 13 megapikselin kaksoiskamera ja etukamera viiden megapikselin kamera. Puhelimessa on Android 8.1 Oreo.


title: Nokia 7 plus

text: Nokia 7 plus on suomalaisen HMD Globalin helmikuussa 2018 esittelemä älypuhelin. Se tuli myyntiin 19. huhtikuuta 2018. Puhelimessa on kuuden tuuman LCD-kosketusnäyttö. Keskusmuistia on 4 gigatavua ja tallennustilaa 64 gigatavua. Tilaa voi lisätä microSD-muistikortilla. Takakamera on 12 ja 13 megapikselin kaksoiskamera. Etukamerana on 16 megapikselin kamera. Akun kapasiteetti on 3 800 milliampeerituntia, jonka voi ladata Quick Charge 3.0 pikalatauksella.


title: Nokia 1

text: Nokia 1 on suomalaisen HMD Globalin helmikuussa 2018 esittelemä älypuhelin. Siinä ovat vaihdettavat Xpress-On kuoret.


title: Nokia 1

text: Puhelimessa on 4,5 tuuman kosketusnäyttö, 1,1 gigahertsin neliydinprosessori, 1 gigatavu keskusmuistia ja 8 gigatavua tallennustilaa. Lisäksi puhelimessa on 5 megapikselin takakamera ja 2 megapikselin etukamera.


title: Heikki Hämäläinen (näyttelijä)

text: Heikki Hämäläinen (24. toukokuuta 1939 Varkaus – 23. huhtikuuta 2012) oli suomalainen näyttelijä.


title: Ilona Ikonen

text: Ilona Ikonen (s. 10. toukokuuta 1985 Lieksa) on aktiiviuransa päättänyt suomalainen korkeushyppääjä. Hän edusti Lieksan Urheiljoita ja hänen valmentajanaan toimi Ahti Ikonen.


title: Ilona Ikonen

text: Sisäratojen SM-kilpailuista Ikonen saavutti pronssia korkeushypyssä vuonna 2006. Ennätyksikseen hän hyppäsi ulkoradoilla 171 cm (2005) ja sisäradoilla 172 cm (2006). Virallisiin kilpailuihin Ikonen ei ole osallistunut vuoden 2008 jälkeen.


title: Yhdistyneiden kansakuntien yritysvastuusopimus

text: Yhdistyneiden kansakuntien (YK:n) yritysvastuusopimus on yritysten tekemiä ihmisoikeusrikoksia ja ympäristörikoksia estämään tarkoitettu sitova kansainvälinen sopimus, jota YK:n hallitustenvälinen työryhmä (OEIGWG) on valmistellut vuodesta 2014 lähtien. Sopimus ei ole vielä valmis.


text: Sopimusta perustellaan sillä, että nykyisin ei ole olemassa kansainvälistä lainsäädäntöä, jonka perusteella useassa valtiossa toimiva yritys joutuisi vastuuseen tekemistään ihmisoikeuksien ja työelämän perusoikeuksien loukkauksista, ympäristötuhoista, maakaappauksista tai pakkotyöstä, joka on pahimmillaan työntekijän joutumista orjaksi. Yritysvastuuta koskevat lait ja lakien valvonta ovat pitkälti valtioiden omalla vastuulla, ja ne ovat puutteellisia. Siksi yrituksille on edelleen pitkälti vapaaehtoista, onko niillä velvollisuuksia tai vastuuta väärinkäytöksistään. Sen sijaan kahden tai useamman valtion väliset kauppa- ja sijoitussopimukset takaavat yrityksille ja sijoittajille paljon laeilla turvattuja oikeuksia.


text: Sopimusta suunnitellaan Sveitsin Genevessä. Ensimmäiset kaksi päätöslauselmaehdotusta hallitustenvälisen työryhmän perustamisesta tuotiin neuvottelupöydälle YK:n ihmisoikeusneuvoston kokouksessa kesäkuussa 2014.


text: Vuoden 2015 alussa OECD-maat pääasiassa vastustivat sopimusta.


text: YK:n hallitustenvälisen työryhmän vuosittaisista kokouksista ensimmäinen pidettiin 6.–10. heinäkuuta 2015, toinen 24.–28. lokakuuta 2016 ja kolmas 23.–27. lokakuuta 2017.


title: Samir Abbassi

text: Samir Ameur Abbassi (s. 17. toukokuuta 1986 Lohja) on aktiiviuransa päättänyt suomalainen pituushyppääjä. Ennen uransa päättymistä hän edusti Kuortaneen Kuntoa ja vastasi itse omasta harjoittelustaan.


title: Samir Abbassi

text: Sisäratojen SM-kilpailuista Abbassi saavutti kultaa pituushypyssä vuonna 2006. Ennätyksikseen hän hyppäsi ulkoradoilla 742 cm (2006) ja sisäradoilla 756 cm (2006). Virallisiin kilpailuihin Abbassi ei ole osallistunut vuoden 2007 jälkeen.


title: The Dying of the Light

text: The Dying of the Light on brittiläisen rockyhtye Noel Gallagher’s High Flying Birdsin kappale, joka julkaistiin viidentenä singlenä yhtyeen toiselta studioalbumilta "Chasing Yesterday". Kappale on yhtyeen laulaja Noel Gallagherin kirjoittama.


title: The Dying of the Light

text: ”The Dying of the Light” ylsi kotimaassaan Britannian singlelistalla parhaimmillaan sijalle 187. Singlen B-puolena julkaistiin demoversio kappaleesta ”The Girl with the X-Ray Eyes”.


title: Anthemus (alue)

text: Anthemus ( tai "Anthemous", ) oli antiikin aikainen Makedonian valtakunnan osa Khalkidiken niemimaan länsiosassa.


title: Anthemus (alue)

text: Anthemuksen alue sai nimensä siellä sijainneesta samannimisestä Anthemuksen poliksesta eli kaupunkivaltiosta. Toinen alueen polis oli Strepsa. Anthemuksen koillispuolella sijaitsi Mygdonia, itäpuolella varsinainen, antiikin aikana Khalkidikeksi kutsuttu alue, ja eteläpuolella Bottike.


title: Anthemus (alue)

text: Alue oli Makedonian hallussa viimeistään Perdikkas II:n aikana noin 432 eaa.


title: Antiikin Khalkidike

text: Khalkidike (, ) viittasi antiikin aikana aina vain osaan myöhemmin Khalkidikena (nyk. Chalkidikí) tunnetusta niemimaasta. Se samoin kuin muu osa niemimaasta oli merkittävää kreikkalaisten siirtokuntien aluetta 700- ja 600-lukujen eaa. taitteesta lähtien. Khalkidiken liitto oli 300-luvulla eaa. Khalkidiken kaupunkien muodostama poliittinen ja puolustusliitto. Vuosisadan aikana koko niemimaa tuli osaksi Makedonian valtakuntaa.


title: Antiikin Khalkidike

text: Khalkidikeen luettiin antiikin aikana vain niemimaan keskiosa. Siihen eivät kuuluneet ainakaan alun perin niemimaan länsiosan Anthemus, Krusis ja Bottike, eivätkä itärannikon androslaiset siirtokunnat Akanthos ja Stageira. Niemimaan eteläosan kolmesta niemestä (lännestä itään) Pallene, Sithonia ja Akte eli Athos ainoastaan keskimmäinen eli Sithonia luettiin mahdollisesti joko kokonaan tai osittain Khalkidiken alueeseen ainakin myöhemmässä vaiheessa. Merkittävä Olynthoksen kaupunki oli alun perin Bottiken aluetta, mutta klassiselta kaudelta lähtien Khalkidikea. Niemimaan juuri oli pääosin Mygdoniaa, mutta sitä ei tässä lueta osaksi niemimaata.


title: Antiikin Khalkidike

text: Niemimaan alueellinen tilanne vastasi siis tilannetta Peloponnesoksen niemimaalla, joka jakautui aina useisiin erillisiin alueisiin. Khalkidiken tapauksessa alue käsitetään usein helposti yhdeksi alueelliseksi, poliittiseksi yms. kokonaisuudeksi, mutta antiikin kontekstissa tämä voidaan nykytutkimuksen valossa nähdä virheenä.


title: Antiikin Khalkidike

text: Antiikin aikana Pallenen ja Sithonian välinen lahti tunnettiin nimellä Toronenlahti tai Mekybernanlahti, ja Akten ja Sithonian välinen lahti nimellä Singoksenlahti. Niemimaan korkein vuori Athos tunnettiin tällä nimellä jo antiikin aikana, ja usein nimeä käytettiin myös koko Akten niemestä. Toiseksi korkein vuori tunnettiin nimellä Kissos (nyk. Chortiátis). Seudun merkittäviin kulttipaikkoihin lukeutui Ammon Zeuksen pyhäkkö.


title: Antiikin Khalkidike

text: Khalkidiken niemimaan polikset eli kaupunkivaltiot varsinainen Khalkidike ja muut alueet mukaan lukien olivat (osan sijainti on epävarma tai kokonaan tuntematon):


title: Antiikin Khalkidike

text:
Khalkidikeksi kutsuttu alue ja koko niemimaa luettiin alun perin osaksi Traakiaa. Kreikkalaiset perustivat alueelle siirtokuntia 700- ja 600-lukujen eaa. taitteesta lähtien. Alueen katsotaan usein saaneen nimensä Euboian Khalkiin kaupungista, joka oli yksi merkittävimpiä siirtokuntien perustajia niemimaalla. Khalkislaisten ensimmäisenä siirtokuntana seudulla on pidetty Toronea Sithonian niemellä. Lähes kaikki niemimaan siirtokunnat olivat joonialaisia. Siirtokuntia seudulle perustivat Khalkiin lisäksi myös ennen kaikkea Andros ja Eretria. Korintin perustama Poteidaia oli niemimaan ainoa doorilainen siirtokunta.
400-luvulla eaa. Herodotos ja Thukydides eivät vielä tunteneet niemimaata millään yhdellä tietyllä nimellä, vaan viittasivat siihen traakialaisena maana, joko tarkoittaen niemimaata tai koko Egeanmeren pohjoisrannikkoa aina Hellespontokselle saakka. Tämä on merkittävää siksi, että Thukydides oli itse johtanut sotatoimia alueella peloponnesolaissodassa, joten hänen tietämättömyydestään voidaan päätellä suurella varmuudella, ettei niemimaalla ollut vielä tuolloin omaa nimeä. Thukydides käyttää nimeä ”Khalkidike”, mutta aina tavalla, joka osoittaa sen viittaavan vain osaan niemimaasta. Khalkidikelaisiin viitattiin antiikin aikana etnonyymillä "Khalkideus" ().


title: Antiikin Khalkidike

text: 400-luvun eaa. alkupuolen persialaissotien aikaan koko niemimaa oli persialaisten valtaamana. Salamiin meritaistelun vuonna 480 eaa. jälkeen Olynthos ja Poteidaia kapinoivat persialaisia vastaan. Persialaiset vetäytyivät vuonna 479 eaa. Kapinoineen Olynthoksen persialaiset luovuttivat Toronen asukkaille ja muille khalkidikeläisille, jolloin siitä tuli osa Khalkidikeen aluetta tuossa vaiheessa.


title: Antiikin Khalkidike

text: 400-luvun eaa. loppupuolen peloponnesolaissodan aikana suuri osa Khalkidiken samoin kuin koko niemimaan poliksista kuului Ateenan johtamaan Deloksen meriliittoon. Osa kaupungeista kapinoi Ateenaa vastaan vuonna 432 eaa. 300-luvulla eaa. varsinaisen Khalkidiken alueen polikset muodostivat Khalkidiken liiton. Se laajeni alueeltaan huomattavasti ajan kuluessa, ja oli huipussaan noin vuonna 380 eaa. Tuolloinkaan siihen ei kuulunut koko niemimaa. Liiton hallitseva kaupunki oli Olynthos. Khalkidike ja muu niemimaa tulivat osaksi Makedonian valtakuntaa Filippos II:n valloitusten myötä 300-luvun eaa. puolessa välissä.


title: Antiikin Khalkidike

text: Makedonian vallan aikana niemimaan alue kukoisti, ja sinne perustettiin uusia kaupunkeja, kuten Kassandreia, Uranopolis ja Antigoneia. Thessaloniken kaupunki perustettiin aivan niemimaan juureen. Vuonna 168 eaa. alueesta tuli muun Makedonian mukana osa Rooman valtakuntaa.


title: Antiikin Khalkidike

text: Myöhempinäkään ainoina Strabonilla, Pliniuksella, Ptolemaioksella ja Stefanos Byzantionlaisella nimi ”Khalkidike” ei vielä viittaa koko niemimaahan. Ptolemaioksella nimen alle lukeutuu kuitenkin jo aiempaa enemmän alueita; siihen kuuluvat myös Sithonian itärannikko, koko Akte eli Athos, Akanthos ja pääosa niemimaan itärannikosta Stageira lukuun ottamatta.


title: Antiikin Khalkidike

text: Nimen ”Khalkidike” käyttö koko niemimaasta esiintyy ensimmäisen kerran kartoissa vasta 1700-luvulla, ja se yleistyi 1800-luvulla. Lopullisesti nimi vakiintui tarkoittamaan koko niemimaata Chalkidikín prefektuurin perustamisen myötä sen jälkeen, kun Makedonia oli liitetty Kreikkaan vuonna 1912.


title: Holy Mountain

text: Holy Mountain on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen kolmannelta studioalbumilta "Who Built the Moon?" 9. lokakuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Holy Mountain

text: ”Holy Mountain” ylsi kotimaassaan Britannian singlelistalla parhaimmillaan sijalle 31. Singlen B-puolena julkaistiin Dublinissa, Irlannissa äänitetty liveversio kappaleesta ”Dead in the Water”.


title: Áthos (vuori)

text: Áthos () on vuori ja niemi Chalkidikín niemimaalla Makedoniassa Pohjois-Kreikassa. Vuoren korkeus ja prominenssi ovat metriä. Antiikin aikana vuori tunnettiin nimellä Athos (, myös ) ja niemi sen lisäksi myös nimellä Akte ().


title: Áthos (vuori)

text: Áthoksen niemi on itäisin Chalkidikín kolmesta niemestä, joista kaksi muuta ovat Kassándra ja Sithonía. Áthos-vuori sijaitsee kapean niemen kärjessä, mikä korostaa sen suhteellista korkeutta. Vuoren alaosa on gneissiä ja liuskekiveä ja yläosa vaaleaa kalkkikiveä.


title: Áthos (vuori)

text: Áthoksen niemen pituus on laskutavasta riippuen noin 50–60 kilometriä ja keskimääräinen leveys noin 6,5 kilometriä. Niemen leveys sen kapeimmassa kohdassa niemen juuressa on noin kaksi kilometriä. Niemimaan eteläkärki tunnettiin antiikin aikana Nymfaionin niemenä, nykyisin Ágios Geórgioksen niemenä.


title: Áthos (vuori)

text: Pääosa Áthoksen niemestä muodostaa Athoksen eli Pyhän Vuoren autonomisen munkkivaltion, joka on Kreikan itsehalintoalue. Alue tunnetaan usein Athosvuoren nimellä, ja vuori vastaavasti ”Pyhänä Vuorena” (Ἅγιο(ν) Ὄρος, "Ágio(n) Óros") siellä sijaitsevan luostariyhteisön vuoksi. Itsehallintoalueella sijaitsee kaksi luostariyhteisön kylää, Karyés niemen keskiosissa ja satamakylä Dáfni länsirannikolla.


title: Áthos (vuori)

text: Áthoksen niemen pohjoisin osa Ierissóksen kaupungista Ouranoúpolin kylälle saakka sijaitsee itsehallintoalueen ulkopuolella ja kuuluu Aristotéliin kuntaan. Niemen länsipuolella sijaitsee Singitikóslahti, joka tunnetaan myös Pyhänvuorenlahtena. Lahdessa niemen länsirannikolla sijaitsee Ammoulianín saari. Niemen itäpuolella sijaitsee Traakianmeri. Niemen kärjestä koilliseen sijaitsee Thásoksen saari noin 48 kilometrin päässä ja itäkaakkoon Límnoksen saari noin 60 kilometrin päässä.


title: Áthos (vuori)

text: Antiikin aikana niemi tunnettiin yleensä nimellä "Akte", mutta sitä kutsuttiin jo tuolloin joskus myös nimellä "Athos" vuoren mukaan. Varhaisin maininta Athos-vuoresta on Homeroksella, joka kuvaa Heran levänneen sen huipulla ollessaan lentämässä Olympokselta Lemnokselle.


title: Áthos (vuori)

text:
Akten niemen polikset eli kaupunkivaltiot arkaaisella ja klassisella kaudella olivat Akrothooi, Dion, Kharadrus, Kleonai, Olofyksos, Sane ja Thyssos. Muiksi kaupungeiksi mainitaan näiden lisäksi Apollonia ja Palaiorion. Kaupungit olivat kreikkalaisten siirtokuntinaan 600–400-luvuilla eaa. perustamia. Niemen alkuperäiset asukkaat olivat tyrrheenejä ja pelasgeja. Nämä muodostivat ison osan niemen kaupunkien asujaimistosta vielä klassisella kaudella. Athoslaisista käytettiin etnomyymiä "Athōitēs" ().
Persialaissotien aikaan 400-luvun eaa. alkupuolella Athos esiintyy ennen kaikkea siksi, että kuningas Kserkses kaivatti niemen poikki kanavan, jonka oli tarkoitus helpottaa hänen laivastonsa matkaa Persiasta Kreikkaan vuoden 480 eaa. hyökkäyksessä. Kanavan kaivaminen kesti kolme vuotta. Suurisuuntainen hanke johtui siitä, että niemen ympäri kiertäminen oli niemen kärjessä sijaitsevan korkean vuoren aiheuttamien tuuliolosuhteiden vuoksi vaarallista. Mardonioksen laivasto oli tuhoutunut edellisessä hyökkäyksessä niemen lähellä vuonna 492 eaa.


title: Áthos (vuori)

text: Kserkseen kanavasta on löydetty jäänteitä, ja sen on todettu sijainneen niemen kapeimmalla kohdalla eli suurin piirtein nykyisten Néa Ródan ja Trypitín kylien välillä, jossa sen pituus oli Herodotoksen mainitsemat 12 stadioninmittaa eli noin kaksi kilometriä. Herodotoksen mukaan kanava olisi ollut niin leveä, että kaksi kolmisoutua mahtui siinä kulkemaan rinnakkain.


title: Áthos (vuori)

text: Niemimaan luostariyhteisöön kuuluu 20 luostaria, joista useimmat on perustettu bysanttilaisella ajalla eli Kreikan keskiajalla, varhaisimmat 800-luvulla. Aluetta alettiin kutsua ”Pyhäksi vuoreksi” 1000-luvulla.


title: Bisaltia

text: Bisaltia (, ) oli antiikin aikainen alue ja myöhempi Makedonian valtakunnan osa Traakiassa. Se sijaitsi Khalkidiken niemimaan juuressa sen pohjoispuolella.


title: Bisaltia

text: Bisaltia käsitti Strymoninlahden pohjukan alueen sekä sisämaa-alueen, joka ulottui lännessä Krestonian rajalle ja idässä Kerkinitis-järvelle sekä Strymon-joelle. Sen eteläpuolella sijaitsi Mygdonia, pohjoispuolella Odomantike ja Sintike ja itäpuolella eli Strymonin toisella puolella Edonis.


title: Bisaltia

text: Bisaltiassa virtasi Bisaltes-niminen joki. Sitä on arveltu joko samaksi joeksi, joka laski Strymoniin lähellä Amfipolista, tai joeksi, jonka kautta Bolbe-järvi laski mereen. Alueen tärkein kaupunki oli Argilos.


title: Bisaltia

text: Bisaltian polikset eli kaupunkivaltiot olivat:Bisaltiaa asutti alun perin bisaltien ("Bisaltai", ) heimo, jotka olivat traakialaisia. Kreikkalaiset perustivat alueen polikset siirtokuntinaan 600–400-luvuilla eaa. Argiloksen perustivat Androkselta tulleet asuttajat. Alue löi omaa rahaa jo arkaaisella kaudella.


title: Bisaltia

text: Herodotoksen mukaan Bisaltiaa samoin kuin Krestoniaa hallitsi Makedoniasta riippumaton traakialainen päällikkö vielä persialaissotien ja Kserkseen sotaretken vuonna 480 eaa. aikaan. Thukydideen mukaan alue oli peloponnesolaissodan alkaessa liitetty Makedonian valtakuntaan. Bisaltialaiset saivat tuolloin jäädä alueelle. Bisaltialaiset asuttivat osan Akten niemestä eli Athoksesta.


title: Bottiaia

text: Bottiaia (, ) oli antiikin aikainen alue ja myöhempi Makedonian valtakunnan osa Ala-Makedoniassa nykyisessä pohjoisessa Kreikassa.


title: Bottiaia

text: Bottiaia sijaitsi Ala-Makedonian tasangon keskiosissa. Se käsitti suurin piirtein Bermion-vuoren ja Aksios-joen välisen alueen. Sen eteläpuolella sijaitsi Pieria, lounaispuolella Elimeia ja Eordaia, länsipuolella Lynkestis, luoteispuolella Almopia ja itäpuolella Mygdonia.


title: Bottiaia

text: Bottiaian polikset eli kaupunkivaltiot olivat:


title: Bottiaia

text: Muiksi kaupungeiksi tai asutuksiksi mainitaan:


title: Bottiaia

text: Bottiaian aluetta asutti alun perin bottiaialaisten ("Bottiaioi", ) heimo. Valtaansa laajentaneet makedonialaiset karkottivat nämä kotiseudultaan arkaaisella kaudella 600- tai 500-luvulla eaa. Tämän jälkeen bottiaialaiset siirtyivät idemmäksi Chalkidikín niemimaana nykyisin tunnetun niemimaan länsiosiin, jossa heistä sai nimensä Bottiken alue.


title: Bottiaia

text: Makedonialaisvallan aikana Bottiaia oli valtakunnan ydinaluetta, sillä siellä sijaitsivat sekä vanha pääkaupunki Aigai että uusi pääkaupunki Pella. Roomalaisella kaudella Bottiaian aluetta alettiin kutsua nimellä Emathia.


title: Bottike

text: Bottike (, myös "Bottia", , ) oli antiikin aikainen alue ja myöhempi Makedonian valtakunnan osa Khalkidiken niemimaan länsiosassa.


title: Bottike

text: Bottike sijaitsi Khalkidiken niemimaan länsiosassa Pallenen niemen juuressa sen pohjoispuolella. Sen luoteispuolella niemimaan länsirannikolla sijaitsi Krusis, pohjoispuolella Anthemus, koillispuolella varsinainen antiikin aikana Khalkidikeksi kutsuttu alue ja eteläpuolella Poteidaian polikselle kuulunut alue Pallenen niemellä. Bottiken tärkein kaupunki oli Spartolos.


title: Bottike

text: Bottiken polikset eli kaupunkivaltiot olivat (kaikkien kaupunkien sijaintia ei tunneta varmuudella):


title: Bottike

text: Bottike oli saanut nimensä Bottiaiasta ja bottiaialaisista, jotka alueella valtaansa laajentaneet makedonialaiset karkottivat näiden alkuperäiseltä kotiseudulta 600- tai 500-luvulla eaa. Tämän jälkeen bottiaialaiset siirtyivät idemmäksi Bottiken alueelle.


title: Bottike

text: Bottiken polikset olivat kreikkalaisten alueelle perustamia siirtokuntia. Olynthos kuului alun perin Bottiken poliksiin, mutta persialaiset luovuttivat sen Toronelle vetäytyessään alueelta vuonna 479 eaa. 400-luvulla eaa. bottikelaiset olivat mukana Ateenan johtamassa Deloksen meriliitossa. Alue kapinoi Ateenaa vastaan vuonna 432 eaa., mutta palasi liittoon jälleen vuonna 422 eaa. Bottike löi omaa hopearahaa ainakin vuosina 430–348 eaa.


title: Deuriopos

text: Deuriopos (, myös ja tai "Douriopos", ) oli antiikin aikainen alue Paioniassa. Se kuului Makedonian valtakuntaan sen ollessa laajimmillaan, ja sijaitsi valtakunnan luoteisimmassa osassa nykyisen Makedonian tasavallan eteläosan alueella.


title: Deuriopos

text: Deuriopos oli saanut nimensä sitä asuttaneesta illyrialaisesta derriopien ("Derriopes", ) heimosta. Alueen koillispuolella sijaitsi Pelagonia ja kaakkoispuolella Lynkestis. Deuriopoksessa sijaitsivat Bryanionin ja Styberran (myös Stymbara) kaupungit.


title: Fort Knox (kappale)

text: Fort Knox on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen kolmannelta studioalbumilta "Who Built the Moon?" 27. lokakuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: Fort Knox (kappale)

text: ”Fort Knox” ei yltänyt kotimaassaan Britannian singlelistalle.


title: Bowling Green (Kentucky)

text: Bowling Green on kaupunki Warrenin piirikunnassa, Kentuckyn osavaltiossa, Yhdysvalloissa. Kaupungin väkiluku oli vuoden väestönlaskennassa 58 067. Kaupungin pormestarina toimii nykyisin Bruce Wilkerson.


title: It’s a Beautiful World

text: It’s a Beautiful World on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen kolmannelta studioalbumilta "Who Built the Moon?" 17. marraskuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: It’s a Beautiful World

text: ”It’s a Beautiful World” ylsi kotimaassaan Britannian singlelistalla parhaimmillaan sijalle 80.


title: Bowling Green (Ohio)

text: Bowling Green on kaupunki Woodin piirikunnassa, Ohion osavaltiossa, Yhdysvalloissa. Kaupungin väkiluku oli vuoden väestönlaskennassa 30 028. Kaupungissa sijaitsee Bowling Greenin osavaltionyliopisto.


title: Enn Soosaar

text: Enn Soosaar (13. helmikuuta 1937 Tallinna, Viro –10. helmikuuta 2010 Viro) on virolainen kirjailija.


title: Enn Soosaar

text: Soosaar on sanonut, että ellei hän olisi aikoinaan joutunut moottoripyöräonnettomuuteen ja sen jälkeen pyörätuoliin, hänestä ei olisi tullut kirjallisuusihmistä. Hän ehti kääntää uransa aikana nelisenkymmentä kaunokirjallista teosta, erityisesti yhdysvaltalaisia. Häntä on pidetty Viron parhaana angloamerikkalaisen kirjallisuuden tuntijana, ja hän kirjoitti jokaiseen käännökseensä laajat jälkisanat. Lisäksi hän kirjoitti Sirp-kulttuurilehteen kirjallisuutta käsitteleviä artikkeleita ja kritiikkiä.


title: Enn Soosaar

text: Aikana, jolloin viroksi sai julkaista vain teoksia, jotka oli julkaistu venäjäksi Neuvostoliitossa, hän kuitenkin onnistui kiertämään säännön, ja hänen ansiostaan julkaistiin muun muassa Nobel-kirjailija Saul Bellow'n pienoisromaani "Tartu tilaisuuteen" vuonna 1968, ennen kuin se ehti ilmestyä venäjäksi tai edes suomeksikaan. Venäjäksi se ilmestyi vasta Mihail Gorbatšovin aikana. Soosaar valitsi itse käännöstyönsä, ja valinnoillaan hän testasi sensuurin ja päättäjien sietokykyä.


title: Enn Soosaar

text: Viron itsenäistyttyä Soosaarin kirjoittamisen ala laajeni, ja hän kirjoitti kolumneja seitsemään kulttuuri- ja päivälehteen sekä liike-elämän Äripäev-lehteen.


title: Enn Soosaar

text: Soosaarin isä oli Viron evankelis-luterilaisen sisälähetysseuran (Eesti evangeelse luterliku kiriku sisemisjoni selts) pääsihteeri, pastori Albert Soosaar,


title: Enn Soosaar

text: Enn Soosaarin säätiö (Enn Soosaare Sihtasutus) perustettiin 2011. Säätiön tehtävä on kehittää, säilyttää ja arkistoida Enn Soosaarin perintöä.


title: Kärt Hellerma

text: Kärt Hellerma (s. 9. marraskuuta 1956) on virolainen kirjailija ja toimittaja.


title: Kärt Hellerma

text: Hellerma työskenteli ennen kirjailijaksi ryhtymistä useissa lehdissä, ensimmäiseksi Noorus-lehdessä 1980-luvun alussa, sittemmin Eesti Päevaleht-, Postimees-, Eesti Elu ja Hommikuleht -lehtien kulttuuritoimituksissa. Hänen teoksensa ovat syvällisiä mutta samalla helppolukuisia. Hellerma tunnetaan feministisenä ajattelijana, ja häntä on verrattu Virginia Woolfiin.


title: Anson (Texas)

text: Anson (aiemmin Jones City) on kaupunki Jonesin piirikunnassa, Texasin osavaltiossa, Yhdysvalloissa. Kaupungin väkiluku oli vuoden väestönlaskennassa 2 430. Nykyisen nimen kaupunki sai Texasin tasavallan viimeisen presidentin, Anson Jonesin mukaan.


title: Petteri Toivonen

text: Petteri Toivonen (s. 13. helmikuuta 1982) on aktiiviuransa päättänyt suomalainen pituushyppääjä. Hän edusti Kaustisen Pohjan-Veikkoja ja hänen valmentajanaan toimi Kari Mastokangas.


title: Petteri Toivonen

text: Sisäratojen SM-kilpailuista Toivonen saavutti hopeaa pituushypyssä vuonna 2004. Ennätyksikseen hän hyppäsi ulkoradoilla on 754 cm (2003) ja sisäradoilla 737 cm (2004). Virallisiin kilpailuihin Toivonen ei ole osallistunut vuoden 2011 jälkeen.


title: Pia Wikstedt

text: Pia Maria Wikstedt (s. 11. kesäkuuta 1984 Espoo) on aktiiviuransa päättänyt suomalainen pituushyppääjä. Hän edusti vuodesta 2004 lähtien Helsingin Kisa-Veikkoja ja hänen valmentajanaan toimi vuodesta 2001 alkaen Risto Koskinen.


title: Pia Wikstedt

text: Sisäratojen SM-kilpailuista Wikstedt saavutti hopeaa pituushypyssä vuonna 2004. Ennätyksikseen hän hyppäsi sekä ulko- että sisäradoilla 617 cm (2004). Virallisiin kilpailuihin Wikstedt ei ole osallistunut vuoden 2010 jälkeen.


title: Kai Niemi

text: Kai Markus Niemi (s. 20. huhtikuuta 1978 Kouvola) on aktiiviuransa päättänyt suomalainen kolmiloikkaaja. Hän edusti Korian Pontta ja hänen valmentajinaan toimi Martti Mäkelä.


title: Kai Niemi

text: Sisäratojen SM-kilpailuista Niemi saavutti pronssia kolmiloikassa vuonna 2004. Ennätyksikseen hän hyppäsi ulkoradoilla on 15,14 metriä (2000) ja sisäradoilla 14,89 metriä (2002). Virallisiin kilpailuihin Niemi ei ole osallistunut vuoden 2008 jälkeen.


title: Reija Leppänen

text: Reija Minna Annukka Leppänen (s. 26. toukokuuta 1980 Jyväskylä) on aktiiviuransa päättänyt suomalainen korkeushyppääjä. Hän edusti Jyväskylän Kenttäurheilijoita ja hänen valmentajanaan toimi vuodesta 2002 alkaen Heikki Kyröläinen.


title: Reija Leppänen

text: Sisäratojen SM-kilpailuista Leppänen saavutti hopeaa korkeushypyssä vuonna 2004. Ennätyksikseen hän hyppäsi ulkoradoilla on 176 cm (2003) ja sisäradoilla 182 cm (2004). Virallisiin kilpailuihin Leppänen ei ole osallistunut vuoden 2004 jälkeen.


title: Vinlandin taistelu (1010)

text: Trofinn Karlesfni oli ensimmäinen norjalainen tutkimusmatkailija, joka yritti varsinaisesti asuttaa Vinlandin aluetta. Erik Punaisen saagan mukaan, hän lähti matkaan kolmen laivan ja 140 miehen kanssa.


title: Vinlandin taistelu (1010)

text:
Saavuttuaan määränpäähänsä Vinlandiin, viikingit löysivät kuuluisat marjat ja itse-kylvetyn viljan jonka mukaan maa oli nimetty. He viettivät alueella rankan talven. Viikingit selvisivät kalastamalla, metsästämällä, ja keräämällä munia.
Seuraavana kesänä he matkasivat Hopin saarelle, jossa he tapasivat rauhanomaisia paikallisia, joiden kanssa he tekivät vaihtokauppaa. Karlsefni kielsi miehiä vaihtamasta miekkojaan ja keihäitään, joten pääasiassa he vaihtoivat punaisia kankaitaan nahkoihin.


title: Vinlandin taistelu (1010)

text:
Pian vaihtokaupan jälkeen viikinkien kimppuun hyökkäsi pelästyneitä paikallista, jotka olivat säikähtäneet heidän leiristään karannutta härkää. Viikingit pakotettiin perääntymään helposti puolustettavissa olevalle alueelle. Taistelun lopussa kaksi karlsefnin miehistä oli tapettu kun taas paikallisista suurin osa oli tapettu. Taistelun jälkeen Karlsefni miehineen huomasivat että sen lisäksi mitä malla oli heille tarjota, he olisivat jatkuvan hyökkäysuhan alla.
Seikkailunsa jälkeen he palasivat Grönlantiin. Heidän kolmevuotinen retkensä oli pisin eurooppalainen retki uuteen maahan Kolumbuksen matkoihin asti.


title: Vinlandin taistelu (1010)

text: 1. Keneva Kunz Erik Punaisen Saaga, Islantilaisten Saagassa, Penguin Books, New York, 2001


title: Sarah Huckabee Sanders

text: Sarah Huckabee Sanders (s. 13. elokuuta 1982 Hope, Arkansas, Yhdysvallat) on yhdysvaltalainen virkamies, joka on toiminut Donald Trumpin hallinnossa Valkoisen talon lehdistösihteerinä heinäkuusta 2017. Hän on kolmas nainen lehdistösihteerin työssä Valkoisessa talossa.


title: Sarah Huckabee Sanders

text: Hänen isänsä on republikaanipoliitikko Mike Huckabee, joka on toiminut Arkansas’n kuvernöörinä.


title: Felix Moncla

text: Luutnantti Felix Eugene Moncla Jr. (21. lokakuuta 1926 - oletettu kuolleen 23. marraskuuta 1953) oli Yhdysvaltojen ilmavoimien lentäjä, joka katosi suorittaessaan tehtävää Yläjärvellä vuonna 1953. Tämä tunnetaan myös Kinrossin tapauksena, sillä Moncla oli ennen katoamistaan toimeksiannolla Kinrossin tukikohdassa.


title: Stefan Karlsson

text: Stefan Karlsson (s. 1. kesäkuuta 1971 Espoo) on suomalainen näyttelijä. Hän on tehnyt näyttämötaiteellista uraansa pääosin Turun kaupunginteatterissa.


title: Stefan Karlsson

text: Karlsson valmistui näyttelijäksi vuonna 1999 ja hänet kiinnitettiin Turun kaupunginteatteriin samana vuonna. Karlssonin näyttämötaiteellisia tehtäviä ovat olleet muun muassa "Anna Kareninan" Vronski ja Gooperin rooli Tennessee Williamsin klassikkonäytelmässä "Kissa kuumalla katolla". Miika Nousiaisen tekstiin perustuvassa näytelmässä "Vadelmavenepakolainen" hän näytteli pääroolin. Fantasianäytelmässä "Taru sormusten herrasta" Karlsson näytteli Frodoa.


title: Stefan Karlsson

text: Teatterityönsä ohella Karlsson on näytellyt muutamissa kokoillan elokuvissa ja televisiotuotannoissa. Nelosen aikalaisdraamassa "Headhunters" hänellä oli Mikan rooli. Yle TV2:n epookkidraamassa "Hovimäki" hän näytteli pastori Aspia. Karlsson on tehnyt myös pari sivuosaa suosituissa "Vares"-elokuvissa.


title: Luettelo Viron kunnista

text: Tämä artikkeli on luettelo Viron kunnista. Virossa on 79 kuntaa, jotka ovat tyypiltään joko kuntia () tai kaupunkeja ("linn"). Kuntien määrä väheni huomattavasti vuoden 2017 kuntauudistuksessa.


title: Luettelo Viron kunnista

text: Vuoden 2017 lopulla Viron kunnat olivat seuraavat:


title: Mary Chapin Carpenter

text: Mary Chapin Carpenter (s. 21. helmikuuta 1958 Princeton, New Jersey) on yhdysvaltalainen laulaja ja lauluntekijä.


title: Mary Chapin Carpenter

text: Carpenterin ensimmäinen albumi "Hometown Girl" ilmestyi vuonna 1987. "Hometown Girl" ja sitä seurannut "State of the Heart" (1989) toivat hänelle vannoutunutta kannattajajoukkoa. Top 10 -singlejä olivat ”Never Had It So Good” ja ”Quittin' Time”.


title: Mary Chapin Carpenter

text: "Shooting Straight in the Dark" -albumi julkaistiin vuonna 1990. Albumi menestyi hyvin. ”Down at the Twist and Shout” nousi single-listan toiseksi. Läpimurtoalbumi oli vuoden 1992 "Come on Come On", jota myytiin lopulta yli kaksi miljoonaa kappaletta. Viides albumi "Stones in the Road" ilmestyi vuonna 1994; albumia myytiin yli miljoona kappaletta puolen vuoden aikana. Albumin johtokappaleesta ”Shut Up and Kiss Me” tuli Carpenterin ensimmäinen, joka nousi Billboardin Hot Country Songs -listan ykköseksi ja toi hänelle Grammy-palkinnon. Yhteensä hänet on palkittu viidellä Grammy-palkinnolla.


title: Stepan Poltorak

text: Stepan Poltorak (s. 11. helmikuuta 1965 Tarutynen piiri, Odessan alue) on Ukrainan puolustusministeri. Hän on toiminut tehtävässä 14. lokakuuta 2014 alkaen korvattuaan tehtävästä eronneen Valeri Heletein. Poltorak toimi ennen puolustusministeriksi ylenemistään Ukrainan kansalliskaartin komentajana. Ukrainan parlamentti vahvisti Poltorakin puolustusministeriksi 2. joulukuuta 2014.


title: John Robins

text: John Robins (s. 4. toukokuuta 1982) on brittiläinen koomikko ja radiojuontaja.


title: John Robins

text:
Robins aloitti uransa stand-up -koomikkona vuonna 2005.
Hän on esiintynyt soolona Edinburghin Fringe Festivaaleilla vuosina 2009-2015 sekä 2017. Jokaisen esityksen myötä hän on ollut myös kiertueella ympäri Britanniaa.


title: John Robins

text: Robins on esiintynyt useissa brittiläisissä visailu- ja komediaohjelmissa, kuten "Alan Davies: As Yet Untitled", "Live at the Apollo", "Mock the Week", "Celebrity Deal or No Deal", "8 Out of 10 Cats Does Countdown".


title: John Robins

text: Helmikuusta 2014 alkaen Robins on juontanut viikoittaista radio-ohjelmaa "Elis James and John Robins" yhdessä ystävänsä ja kollegansa Elis Jamesin kanssa brittiläisellä indierock-musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä "The Elis James and John Robins Experience". Maaliskuussa 2017 ohjelma voitti Chortle award -palkinnon.


title: John Robins

text: Elokuussa 2017 Robins jakoi Hannah Gadsbyn kanssa Edinburgh Comedy Award -palkinnon esityksestään "The Darkness of Robins".


title: John Robins

text: Robins kasvoi Bristolissa Lounais-Englannissa. Hän opiskeli St Anne's Collegessa Oxfordissa, pääaineenaan englannin kieli. Valmistuttuaan Oxfordista vuonna 2006 Robins muutti takaisin Bristoliin, jossa hän jakoi asunnon kolmen jo ammattilaisuransa aloittaneen koomikon, Jon Richardsonin, Russell Howardin ja Mark Olverin kanssa.


title: John Robins

text: Robins muutti Lontooseen vuonna 2012. Hän oli parisuhteessa näyttelijä ja koomikko Sara Pascoen kanssa 2013-2016. Robinsin vuoden 2017 Edinburgh Fringe Festivaalien esitys "The Darkness of Robins" käsitteli eroa Pascoesta. Pascoe kirjoitti erosta oman esityksensä "Lads Lads Lads" jonka hän esitti samoilla festivaaleilla.


title: John Robins

text: Robins on intohimoinen Queen-fani. Uudenvuodenaattona 2014 Robins esiintyi yleisön lämmittelijänä Queenin ja Adam Lambertin konsertissa. Queenin lisäksi Robinsin suurimpiin idoleihin kuuluu englantilainen snooker-ammattilainen Ronnie O'Sullivan.


title: John Robins

text: Robins on numismaatikko, ja hän keräilee brittiläisiä farthing-kolikoita.


title: Kiovan tekojärvi

text:
Kiovan tekojärvi (, ) on Ukrainan pohjoisosassa sijaitseva, pinta-alaltaan Euroopan 14. suurin tekojärvi ja 27. suurin makeanveden allas. Se muodostaa osan Dneprin pääuomaa, ja sijaitsee eteläosiltaan 15 kilometriä pääkaupunki Kiovan ydinkeskustasta pohjoiseen. Tekojärvi on hallinnollisesti Kiovan ja Tšernihivin alueilla. Suurin rantakaupunki on voimalapadon äärellä sijaitseva Vyšhorod (runsas 28 000 as., vuonna 2017), joskin miljoonakaupunki Kiovan pohjoisraja on vain kolmen kilometriä Kiovan tekojärven voimalapadosta etelään.
Tekojärvi syntyi Dnepriin vuonna 1965 ja oli seurausta Kiovan vesivoimalaitosta palvelevien patojen rakentamisesta vuosina 1960–1966. Tekojärven keskimääräinen virtaama on 33,1 kuutiometriä vuodessa. Varsinaisen voimalapadon ohella tekojärven laidoille on rakennettu yhteensä 75 kilometriä patorakenteita. Toisen lähteen mukaan padon pituus olisi 42,3 kilometriä. Vesivoimalan 20 generaattorin yhteiskapasitetetti on 361,2 MW (toiaen lähteen mukaan 433 MW), ja voimala tuottaa vuosittain keskimäärin 0,767 TWh sähköenergiaa. Vesivoimalan luoteispuolelle on rakennettu pienehkö pumppuvoimalaitos (Kiovan pumppuvoimalaitos).


title: Kiovan tekojärvi

text: Tekojärven pituus on 110 kilometriä ja leveys enimmillään 12 kilometriä keskileveyden ollessa 8,4 kilometriä. Altaan vesipinta-ala on 922 neliökilometriä, keskisyvyys 4,0 metriä ja vesitilavuus on 3,7 kuutiokilometriä, josta 1,2 km on käytettävissä.


title: Kiovan tekojärvi

text:
Tekoaltaan rakentaminen mahdollisti osaltaan riittävän syvän vesitien muodostumista Dneprin laivaliikenteelle. Tekoaltaan avulla Dneprin alajuoksun virtaamaa voidaan säädellä; tämä on synnyttänyt myös ekologisia ongelmia (vähentynyt virtaama heikentää veden hapettumista, jolla on vaikutuksensa vesikasvien ja -eliöiden tasapainoon). Vettä käytetään sähköntuotantoon, teollisuuden ja julkisiin tarpeisiin sekä kasteluun. Voimalapadon itäpuolella on laivaliikenteen mahdollistava sulutus.
Kiovan tekoallas sijaitsee lähellä suljettua Tšernobylin ydinvoimalaitosta, jonka vieressä virtaava Pripetjoki yhtyy Dnepriin Kiovan tekoaltaan alueella. Kiovan tekoaltaan luoteisin osa kuuluu ydinonnettomuuden jälkeen perustettuun Tšernobylin suojavyöhykkeeseen. Tekoaltaan veden, pohjamudan ja kalojen radioaktiivisuutta ja muita ympäristömuuttujia on seurattu ydinonnettomuuden jälkeen. Esimerkiksi Yakimenko (2013), joka arvioi Kiovan tekoaltaan veden turvallisuutta juomavedeksi tai kastelukäyttöön, toteaa tekojärven veden radioaktiivisuudella olevan vuodenaikaisvaihtelua. Radioaktiivisuuden minimitaso saavutetaan helmikuussa ja maksimitaso huhtikuussa säteilyturvallisuuden indekseillä (kokonaisbeta-aktiivisuus ja kokonais alpha-aktiivisuus) arvioituna.


title: Run (albumi)

text: Run on yhdysvaltalaisen alternative rock -yhtye Awolnationin toinen studioalbumi, jonka julkaisi Red Bull Records 17. maaliskuuta 2015. Yhtyeen laulaja Aaron Bruno teki suurimman osan albumista kokonaan itse, hän kirjoitti, lauloi ja tuotti koko albumin yksin. Albumi on tunnelmantaan synkempi ja tyyliltään monipuolisempi kuin edellinen albumi, albumi ottaa vaikutteita mm. synth popista ja industrialista.


title: Run (albumi)

text: Albumi julkaistiin neljä vuotta myöhemmin kuin edellinen Megalithic Symphony, albumista julkaistiin ensimmäistä kertaa tiedote 25. tammikuuta 2015 ja albumilta julkaistiin seitsemän singleä, viisi vasta albumin julkaisun jälkeen. Kappaleelle "Run" tehtiin vaihtoehtoinen versio, "Run (Beautiful Things)" ja siitä julkaistiin remix - albumi, "Run (Remixes)".


title: Counterfeit e.p.

text: Counterfeit e.p. on Martin L. Goren, Depeche Mode -yhtyeen ensisijaisen lauluntekijän ensimmäinen soolojulkaisu.


title: Counterfeit e.p.

text: Vuonna 1989 julkaistu "Counterfeit" on kuudesta coverkappaleesta koostuva EP-levy, johon myös levyn nimi viittaa ("counterfeit" tarkoittaa englannin kielellä jäljitelmää tai väärennöstä). Nimi implikoi siis sitä, etteivät kappaleet ole Goren itse tekemiä.


title: Counterfeit e.p.

text: "Counterfeit" äänitettiin Depeche Moden ollessa tauolla "Music for the Masses" -albumin äänittämisen ja albumin promokiertueella olemisen jälkeen. Näihin aikoihin myös yhtyeen toinen jäsen Alan Wilder julkaisi Recoil-pseudonyymillään soolojulkaisunsa "Hydrologyn".


title: Counterfeit e.p.

text: Vaikka julkaisun nimessä onkin kirjaimet ”e.p.”, painoi Mute Records silti julkaisua albumien kataloginumerolla "STUMM67".


title: Counterfeit e.p.

text: Kappaleesta ”In a Manner of Speaking” julkaistiin promosingle Ranskassa sekä Länsi-Saksassa.


title: Jaun vankila

text: Jaun vankila (virallisesti Jaun uudistus- ja kuntoutuskeskus, aiemmin Rangaistus- ja kuntoutuskeskus) on Bahrainissa Manaman eteläpuolella Jaun (Jaww/Jaw/Jua/Djaww) kylän lähellä sijaitseva vankila. Se on Bahrainin suurin vankila. Jaun vankila koostuu seitsemästä rakennuksesta. Vankilassa on 1201 vankipaikkaa. Syyskuussa 2013 sinne oli viranomaisten mukaan kuitenkin sijoitettu 1608 vankia eli liian monta. Heistä 62 oli alaikäisiä eli 15–18-vuotiaita. Jaun vankilassa pidetään myös ihmisiä, jotka on tuomittu poliittisista syistä. Hallituksen perustaman Vankien ja pidätettyjen ihmisoikeuskomission (PDRC) mukaan noin puolet Jaun vangeista oli joutunut vankilaan "mellakoinnin" vuoksi.


title: Jaun vankila

text: Syyskuussa 2013 oikeusasiamies oli huolissaan siitä, ettei vankilassa kirjattu minnekään ylös voimankäytön määrää ja muotoja, jotka kohdistettiin yksittäiseen yksilöön ennen kuin tilanne paheni. Vuonna 2013 kymmenet vangit, jotka olivat valittaneet vankilan huonoista oloista, saivat vammoja, koska turvallisuusjoukot pahoinpitelivät heitä kyynelkaasulla japampuin.


title: Jaun vankila

text: Lokakuussa 2014 viranomaiset tappoivat lyömällä 36-vuotiaan vankina olleen Hasan al-Shaikhin.


title: Jaun vankila

text: Maaliskuussa 2015 vankilassa oli mellakoita, joka alkoivat henkilökunnan ja vankien välillä vieraiden tapaamishuoneessa. Vangit häätivät henkilökunnan useista rakennuksista. 10. maaliskuuta mellakkapoliisi, johon kuului myös pakistanilaisia ja jordanialaisia vartijoita, pakotti vangit selleihin tyhjentämällä kyynelkaasukanistereita rakennusten sisään. Poliisi pahoinpiteli ihmisiä pampuilla, kypärillä ja pöydänjaloilla. Vangittuna ollut kertoi ihmisoikeusjärjestö Human Rights Watchille, että seuraavien viikkojen ajan vangit pakotettiin pihalle telttoihin, joissa heitä kidutettiin ruumiillisesti ja henkisesti nöyryyttämällä. Vartijat pahoinpitelivät vankeja, pakottivat heidät alushoususilleen, kävelemään siksakkia kasteltuina jääkylmässä vedessä ja toistamaan hallitusta kannattavia iskulauseita. Vartijat pakottivat vankeja laittamaan sukkia suihinsa, ajelivat joiltain hiukset pois ja nimittelivät syrjivästi. Vammoista ja kyynelkaasusta on todisteina luvattomalla kännykällä otettuja valokuvia. HRW:n toukokuussa julkaisema raportti vaati välitöntä, riippumatonta tutkintaa vakavista väärinkäytösepäilyistä.


title: Jaun vankila

text: Bahrainin ihmisoikeus- ja demokratiainstituutin (BIRD) vuonna 2015 julkaistu raportti kertoi viranomaisten nöyryyttäneen vankeja, estäneen unensaannin, ruoansaannin, harjoittaneen ruumiillista väkivaltaa ja olevan syyllinen vankien katoamisiin.


title: Jaun vankila

text: Tammikuun 1. 2017 aseistautunut ryhmä hyökkäsi vankilaan, tappoi heitä estelleen poliisin ja vapautti vankeja. Sisäministeriön mukaan paenneet olivat tuomittuja terroristeja.


title: Jaun vankila

text: Bahrainin ihmisoikeuskeskuksen (BCHR) entinen johtaja ja ihmisoikeuksien puolustajia puolustavan Front Line Defendersin Lähi-Idän ja Pohjois-Afrikan entinen koordinaattori Abdulhadi Al-Khawaja on vankina Jaun vankilassa osallistumisesta kansanvaltaa vaatineisiin mielenosoituksiin vuonna 2011. Viranomaiset pidättivät hänet 9. huhtikuuta 2011 ja hänet ja 9 muuta aktivistia tuomittiin elinkautiseen vankeuteen. 5. helmikuuta 2018 al-Khawajan vaimo twiittasi, että al-Khawajaa oli pahoinpidelty vankilassa niin, että hän oli joutunut sairaalaan. Front Line Defendersin jäsenet vaativat hänen vapauttamistaan kuukausittain Bahrainin Lontoon suurlähetystön edessä.


title: Jaun vankila

text: 21. helmikuuta 2018 oikeus tuomitsi Bahrainin ihmisoikeuskeskuksen puheenjohtajan, ihmisoikeuspuolustajan ja bloggarin Nabeel Rajabin viideksi vuodeksi vankilaan "Bahrainin sisäministeriön loukkaamisesta" , koska hän arvosteli Twitterissä kidutusta Jaun vankilassa sekä "Saudi-Arabian loukkaamisesta", koska hän arvosteli Saudi-Arabian ja sen liittolaisten pommituksia Jemeniin, jossa on sisällissota. Heinäkuusta 2017 hän on istunut 2 vuoden vankeustuomiota Jaussa ”huhujen ja väärän informaation levittämisestä", koska arvosteli ulkomaisessa televisiohaastattelussa viranomaisten Bahrainissa tekemiä ihmisoikeusrikoksia.


title: Valtio ja vallankumous

text: Valtio ja vallankumous (ven. "Государство и революция") eli Marxismin oppi valtiosta ja proletariaatin tehtävät vallankumouksessa on yksi vallankumousjohtaja Vladimir Iljitš Leninin pääteoksia. Hän viimeisteli sen kesällä 1917 piileskellessään Venäjän viranomaisia Helsingissä. Suomalainen kommunistijohtaja O. W. Kuusinen ylisti sittemmin Leninin teosta hyvin merkittäväksi ja selkeyttäväksi esitykseksi otsikon aiheesta.


title: Valtio ja vallankumous

text: "Valtio ja vallankumous" esittelee Leninin idean ja bolševikkien pyrkimykset varsin selkeästi. Porvarillinen valtio voi vaihtua proletaariseen valtioon ainoastaan väkivaltaisen vallankumouksen kautta, väkivaltainen vallankumous on kiertämätön. Sosialismi, tuotantovälineiden ottaminen valtion haltuun, on vasta kommunistisen yhteiskunnan ensimmäinen, alempi vaihe. Siirtymäkaudella sosialismista kommunismiin tarvitaan proletariaatin diktatuuria, jossa enemmistö joutuu lannistamaan vähemmistön eli sorrettu kukistaa sortajansa. Pyrkimyksenä on mahdollisimman laaja demokratia, mutta se on vain eräs välimuoto ja valtiomuoto. "Demokratia ei kuitenkaan ole minkään raja, jota ei tulisi ylittää, demokratian sisältö koskee yhdenvertaisuutta luokkien hävittämisen mielessä". Itse asiassa parlamentarismi on hävitettävä Marxin kirjoitusten mukaisesti. Kommunismi kuitenkin tähtää ”pidemmälle” eli koko valtion hävittämiseen.


title: Valtio ja vallankumous

text: Sosialismissa kukin yhteiskunnan jäsen saa yhteiskunnalta yhtä paljon kuin on sille antanut. Tämä yhdenvertaisuus näyttää jo tasa-arvolta, mutta on itse asiassa vielä epäoikeudenmukaisuutta, koska ihmiset ovat erilaisia: toinen on heikko ja tekee vähemmän työtä, toinen on voimakkaampi ja tekee enemmän ja saa silti saman verran, toisella on perhe, toisella ei, ja niin edelleen – ja silti kaikki saavat saman.


title: Valtio ja vallankumous

text: Kommunistisen yhteiskunnan korkeammassa vaiheessa valtio(koneisto) kuoleentuu. Valtion sijaan on kommuuni, yhteisö, jossa saattaa olla vielä jäljellä joitakin valtiokoneistolle ominaisia piirteitä, kuitenkin ilman porvareita, sortoa tai luokkavastakohtia. Kommunismin voi tiivistää sanoihin: ""Jokaiselta kykyjensä mukaan, jokaiselle tarpeittensa mukaan""."" Vapaus on valtion vastakohta.


title: Ōnan

text: Läheisiä lentokenttiä ovat Iwamin lentokenttä Masudassa, Hiroshiman lentokenttä ja Izumon lentokenttä.


title: Kellahti

text: Kellahti ( ) on noin 13 kilometriä Porin keskustan pohjoispuolella sijaitseva kylä, joka kuului aikaisemmin Ahlaisten kuntaan. Kylän läpi virtaa Kellahdenjoki, jonka varrella sijaitsee Kellahden kartanon kulttuurimaisema.


title: Herxheim am Berg

text: Herxheim on 733 asukkaan paikkakunta Saksassa Rheinland-Pfalzin osavaltiossa Bad Dürkheimin piirikunnassa.


title: Herxheim am Berg

text: Paikkakunta on päässyt otsikoihin kirkonkellojensa vuoksi. Kirkossa on vuodelta 1934 hakaristillä koristeltu kello jossa mainitaan Hitlerin nimi: "Kaikki isänmaan puolesta – Adolf Hitler."


title: Kiiun munkkitorni

text: Kiiun munkkitorni (myös Kiiun torni tai Kiiun vasallilinnoitus) on pieni suippenevan tornin muotoinen linnoitus Kuusalun kunnan alueella Kiiun kartanon puutarhassa Viron Harjumaan maakunnassa Tallinnan itäpuolella.


title: Kiiun munkkitorni

text: Kiiun munkkitorni on entisen Vanhan-Liivinmaan pienin keskiaikainen vasallilinnoitus. Tornin rakensivat sisterssiläismunkit 1300-luvulla ja se toimi turvapaikkana vaaran uhatessa. 1500-luvun alussa tornin omistus siirtyi aatelissuvulle ja se poltettiin ja ryöstettiin sodassa saman vuosisadan lopulla. Torni on kunnostettu vuonna 1974 ja sen yhteydessä toimii nykyisin kahvila.


title: Kiiun munkkitorni

text: Kalkkikivestä rakennetussa tornissa on neljä suurin piirtein yhtä korkeaa kerrosta ja koko tornin korkeus on 18 metriä. Jokaisessa kerroksessa on holvattu huone ja toinen kerros toimi asuintilana. Muut kerrokset toimivat vain puolustustarkoituksessa. Vihollisen lähestyessä tornin alaovi teljettiin ja vihollista saatettiin ampua jalkajousilla tornin seinien ampuma-aukoista.


title: Ylihärmän seurakunta

text: Ylihärmän seurakunta on entinen Suomen evankelis-luterilaisen kirkon seurakunta, joka toimi Ylihärmän kunnassa osassa Lapuan hiippakuntaa. Seurakunta liitettiin Kauhavan seurakuntaan vuoden 2009 alussa ja tämän alueella jatkaa Ylihärmän kappeliseurakunta.


title: Ylihärmän seurakunta

text: Erosi omaksi saarnahuonekunnaksi Lapuan emäseurakuntaan kuuluneesta Härmän kappelista vuonna 1786. Sai oman saarnaajan 1790. Kappeliseurakunta 1816 ja itsenäinen kirkkoherrakunta 1859. Vuonna 2008 Alahärmän, Kortesjärven, Ylihärmän kuntien liittyessä osaksi Kauhavan kaupunkia, myös seurakunta lakkautettiin itsenäisenä kirkkoherrakuntana ja siitä tuli Kauhavan kappeliseurakunta.


title: Ylihärmän seurakunta

text: Ylihärmän seurakunnan kirkkona toimi vuonna 1787 valmistunut Kaapo Hakolan suunnittelema Ylihärmän kirkko joka siis nyt toimii kappeliseurakunnan kirkkona.


title: Alahärmän seurakunta

text: Alahämän seurakunta on nykyisin Kauhavan seurakuntaan kuuluva kappeliseurakunta.


title: Alahärmän seurakunta

text: Lapuan emäseurakuntaan kuulunut Härmän eli Alahärmän saarnahuone, muodostettu vuonna 1676. Vuosien 1687–1701 aikana Pietarsaareen kuulunut Ala-Kortesjärven kylä liittyi myös Härmään ja erosi Kortesjärven saatua oman saarnahuoneensa 1789–93. Kappelinoikeudet 1786 ja itsenäinen kirkkoherrakunta vuonna 1859.Vuonna 2008 Alahärmän, Kortesjärven, Ylihärmän kuntien liittyessä osaksi Kauhavan kaupunkia, myös seurakunta lakkautettiin itsenäisenä kirkkoherrakuntana ja siitä tuli Kauhavan kappeliseurakunta.


title: Alahärmän seurakunta

text: Alahärmän seurakunnan kirkkona toimi vuonna 1903 valmistunut Josef Stenbäckin suunnittelma Alahärmän kirkko joka siis nyt toimii kappeliseurakunnan kirkkona.


title: Trinity House

text: Trinity House on Yhdistyneen Kuningaskunnan majakoista ja merimerkeistä vastaava järjestö.


title: Trinity House

text: Kuningas Henrik VIII perusti järjestön vuonna 1514 määrämällä erään munkkijärjestön lakkauttamisen sijaan huolehtimaan Thamesjoen merenkulun parantamisesta; tästä toiminta vähin erin laajeni.


title: Trinity House

text: Järjestön asiantuntemus ei ollut alkuvuosina paras mahdollinen ja kestikin kauan ennen kuin entisten munkkien tilalle alkoi ilmestyä todellisia asiantuntijoita. Ajan kuluessa järjestöön värvättiin entisiä laivaston upseereita joiden terveys ei enää sallinut aktiivityötä merellä; aikanaan myös kauppalaivaton upseerit tulivat mukaan; nämä miehet kehittivät Trinity Housen nykyiselleen.


title: Trinity House

text: 1700-luvun lopussa Trinity House otti lopullisesti huostaansa siihen asti yksityisten hoitamia majakoita, eritoten Eddystonen majakan.


title: Trinity House

text: Nykyisin järjestön asiantuntemus on korkea ja kaikkialla arvostettu.


title: Trinity House

text: Trinity House on hyväntekeväisyysjärjestö, jonka tehtävänä on merenkulkijoiden ja merenkulkijoiden turvaaminen, koulutuksen, tuen ja hyvinvoinnin tarjoaminen merenkulkualan yhteisölle, jolla on lakisääteinen tehtävä yleisenä majakkaviranomaisena luotettavien, tehokkaiden ja kustannustehokkaiden avustusten tarjoamiseksi navigointipalvelua varten kaikkien merenkulkijoiden hyödyksi ja turvallisuudeksi.


title: Trinity House

text: Trinity House-järjestö on esimerkiksi maailman huomattavin majakkalaivojen varustamo.


title: Trinity House

text: Järjestöllä on oma lippu, jolla on kansallislipun asema.


title: Trinity House

text: Arkkitehti Samuel Wyatt suunnitteli vuonna 1794 järjestölle komean päämajan Lontoon Tower Hilliin; rakennuksen mahtavan klassisen julkisivun takana on Lontoon tyylikkäimpiä juhlatiloja ja kokoushuoneita. Sen sijainti, rakennuksen tyylikkyys ja huoneiden monipuolisuus tekevät Trinity Housesta halutun tapahtumapaikan sosiaali- ja yritystapahtumille. Myös häiden järjestäminen järjestön päämajassa tai muissa toimitiloissa on erittäin suosittua.


title: Kortesjärven seurakunta

text: Kortesjärven seurakunta on entinen Suomen evankelis-luterilaisen kirkon seurakunta. Se sijaitsi Kortesjärven kunnassa ja oli osa Lapuan hiippakuntaa. Kortesjärven kunnan liittyessä Kauhavaan vuoden 2009 alussa, liitettiin seurakuntakin osaksi Kauhavan seurakuntaa. Nykyisin alueella toimii Kortesjärven kappeliseurakunta.


title: Kortesjärven seurakunta

text: Kortesjärven seurakunta perustettiin jo vuonna 1789 Lappajärven rukoushuonekunnaksi. Omaksi kirkkoherrakunnakseen Kortesjärvi erotettiin Lappajärvestä vuonna 1877. Vuonna 2008 Alahärmän, Kortesjärven, Ylihärmän kuntien liittyessä osaksi Kauhavan kaupunkia, myös seurakunta lakkautettiin itsenäisenä kirkkoherrakuntana ja siitä tuli Kauhavan kappeliseurakunta.


title: Kortesjärven seurakunta

text: Kortesjärven seurakunnan kirkkona toimi vuonna 1792 valmistunut Jacob Rijfin suunnittelma Kortesjärven kirkko.


title: Maarja Kangro

text: Maarja Kangro (s. 1973 Tallinna, Viro) on virolainen prosaisti, runoilija ja kääntäjä.


title: Maarja Kangro

text: Kangron vanhemmat ovat säveltäjä Raimo Kangro ja kirjailija Leelo Tungal. Hän on opiskellut Tarton yliopistossa englantia ja kirjallisuutta. Hän kääntää englannista, saksasta ja italiasta ja on kääntänyt muun muassa Umberto Ecoa ja Hans Magnus Enzensbergeriä. Kun Kangron esikoisteos "Kurat õrnal lumel" ilmestyi, Jan Kaus luonnehti häntä hauskaksi eksistentialistiksi.


title: Heli Paloranta

text: Heli Piritta Paloranta (s. 24. tammikuuta 1980 Lestijärvi) on aktiiviuransa päättänyt suomalainen pituushyppääjä. Hän edusti vuodesta 2004 lähtien Jyväskylän Kenttäurheilijoita ja hänen valmentajanaan toimi Harri Yli-Kotila.


title: Heli Paloranta

text: Sisäratojen SM-kilpailuista Paloranta saavutti hopeaa pituushypyssä vuonna 2001 ja pronssia vuonna 2003. Ennätyksikseen hän hyppäsi ulkoradoilla 620 cm (2000) ja sisäradoilla 625 cm (2001). Virallisiin kilpailuihin Paloranta ei ole osallistunut vuoden 2004 jälkeen.


title: Little Dragon (albumi)

text: Little Dragon on ruotsalaisen elektronisen musiikin yhtyeen Little Dragonin eponyymi esikoisalbumi, joka julkaistiin Peacefrog Records -levy-yhtiöllä 3. syyskuuta 2007. Japanissa albumi julkaistiin Village Again Records -levy-yhtiöllä jo 15. elokuuta 2007, sisältäen bonuskappaleen ”Fortune”.


title: Pamela Lindfors

text: Heidi Pamela Lindfors (s. 22. tammikuuta 1980 Vantaa) on aktiiviuransa päättänyt suomalainen pituushyppääjä. Hän edusti Espoon Tapioita ja hänen valmentajanaan toimi Arto Lindfors.


title: Pamela Lindfors

text: Sisäratojen SM-kilpailuista Lindfors saavutti kultaa pituushypyssä vuonna 1999 ja pronssia vuonna 2001. Ennätyksikseen hän hyppäsi ulkoradoilla 626 cm (1999) ja sisäradoilla 622 cm (1999). Virallisiin kilpailuihin Lindfors ei ole osallistunut vuoden 2004 jälkeen.


title: Linjaloisto

text: Linjaloisto on valaistu merenkulun turvalaite jossa on kaksi taulua. LInjaloiston muodostaa kaksi suorakaiteen muotoista taulua; nykyisin valtaosa on maalattu puna-kelta -pystyraitaisiksi. Taaempi taulu on aina ylempänä kuin edempi, siksi niistä käytetään termejä alempi ja ylempi. Näin siksi, että kun molempien taulujen raidat jatkavat toisiaan joka kohdassa niin alus on väylällä.


title: Linjaloisto

text: Linjaloistossa on oma automaattinen valonlähteensä jolla on oma valotunnus; kun valot ovat tarkasti päällekkäin, alus on väylällä; jos ylempi valo on kohti ajettaessa vasemmalla, alus on väylän vasemmalla puolella ja jos oikealla niin silloin ollaan väylän oikealla puolella; toiseen suuntaan ajettaessa päinvastoin.


title: Linjaloisto

text: Kaikki linjaloistot ovat viranomaisten hoitamia; joissakin yksityisissä venesatamissa on yksityisesti viranomaisen luvalla asetettuja valottomia linjamerkkejä joiden käyttö on sataman käyttäjien omalla vastuulla.


title: Machine Dreams

text: Machine Dreams on ruotsalaisen elektronisen musiikin yhtyeen Little Dragonin toinen studioalbumi, joka julkaistiin Peacefrog Records -levy-yhtiöllä 17. elokuuta 2009.


title: Aleksander Klumberg

text: Aleksander Klumberg (17. huhtikuuta 1899 Tallinna – 10. helmikuuta 1958 Tallinna) oli virolainen yleisurheilija, joka kilpaili kymmenottelussa, viisiottelussa ja keihäänheitossa.


title: Aleksander Klumberg

text: Hän saavutti Pariisin kesäolympialaisissa vuonna 1924 pronssia kymmenottelusta. Neljä vuotta aiemmin Antwerpenissa hän sijoittui keihäänheitossa viidenneksi ja viisiottelussa kahdeksanneksi.


title: Täydennysrakentaminen

text: Täydennysrakentamisella tarkoitetaan rakentamista nykyisen yhdyskuntarakenteen osaksi tai sen välittömään läheisyyteen. Siitä voidaan käyttää myös käsitteitä yhdyskuntarakenteen tiivistäminen ja eheyttäminen. Täydennysrakentaminen eroaa uusien alueiden rakentamisesta siten, että täydentäminen kohdistuu olemassa oleville alueille hyödyntäen samalla valmista yhdyskuntarakennetta ja palveluverkkoa. Täydentäminen voi tarkoittaa yhtä lisärakennusta tai laajempaa uudistamista, kuten esimerkiksi kaupunginosan kadunvarsialueiden tehokkaampaa rakentamista. Lisärakentaminen tarkoittaa tonttikohtaista täydennysrakentamista, joko erillistä uudisrakennusta tai vanhan rakennuksen laajentamista. Kaupunkimaisilla alueilla rakentaminen on nykyisin etupäässä olevan kaupunkirakenteen täydentämistä, kun se 1900-luvun loppupuoliskolla oli uusien asuinalueiden toteuttamista ja sitä ennen keskustojen rakentamista.


title: Ritual Union

text: Ritual Union on ruotsalaisen elektronisen musiikin yhtyeen Little Dragonin kolmas studioalbumi. Albumi julkaistiin Peacefrog Records -levy-yhtiöllä 25. heinäkuuta 2011. Yhtyeen kotimaassa se sijoittui Ruotsin albumilistan Sverigetopplistanin sijalle 47. Ulkomailla albumi puolestaan sijoittui Britannian albumilistan sijalle 22. ja Yhdysvaltain Billboard 200 -musiikkilistan sijalle 78. Albumin toinen single ”Ritual Union” sijoittui Britannian singlelistan sijalle 76. Albumin kappale ”Shuffle a Dream” esiintyi "Gossip Girlin" viidennen tuotantokauden esikoisjaksossa ”Yes, Then Zero”, joka esitettiin ensimmäisen kerran 26. syyskuuta 2011. Kappale ”Nightlight” esiintyi videopelissä "FIFA 12". ”Crystalfilm” esiintyi "Grand Theft Auto V" -videopelissä.


title: Tero Kankaanpää

text: Tero Kankaanpää (s. 1980) on Isonkyrön kunnanjohtaja. Hän aloitti tehtävässään vuoden 2018 alusta. Sitä ennen hän toimi Alajärven hallintojohtajana vuosina 2011–2017.


title: Tero Kankaanpää

text: Koulutukseltaan Kankaanpää on oikeustieteen maisteri ja arvonimeltään varatuomari.


title: Teatteri Siperia

text: Teatteri Siperia on tamperelainen ammattiteatteri. Se on perustettu vuonna 2005. Tematiikaltaan Teatteri Siperian tuotannot ovat usein ajankohtaisia aiheita käsitteleviä.


title: Teatteri Siperia

text: Teatteri Siperian perustivat Mikko Bredenberg, Marika Heiskanen, Tuukka Huttunen, Janne Junttila, Atro Kahiluoto, Saana Lavaste, Elina Luukkonen, Miina Maasola, Antti Mikkola ja Marjo Niemi. Teatteri toimi Hämeenpuistossa kesään 2017 saakka, jolloin se jäi tilattomaksi teatteriksi. Sen jälkeen teatteri on esiintynyt muun muassa Hiertämön tehdashallissa ja Frenckell-näyttämöllä.


title: Teatteri Siperia

text: Teatteri Siperian vakituiseen kokoonpanoon kuuluu neljä henkeä. Vierailevina näyttelijöinä ovat työskennelleet muun muassa Karoliina Blackburn, Mikko Nousiainen, Jaakko Ohtonen ja Reidar Palmgren. Teatterin taiteellinen johtaja on näyttelijä Marika Heiskanen.


title: Teatteri Siperia

text: Teatteri Siperia on panostanut kantaesityksiin, joista useat ovat olleet teatterin perustajajäsenten käsikirjoittamia. Näytelmiä ovat ohjanneet niin ikään perustajajäsenet, kuten Bredenberg, Lavaste ja Mikkola. Muita ohjaajia ovat olleet esimerkiksi Tommi Kainulainen ja Miika Muranen. Siperia on tehnyt yhteistyötä muun muassa Tampereen Työväen Teatterin, Tampereen Teatterin ja helsinkiläisten vapaan kentän ryhmien Jalostamo-kollektiivin ja Projektori-ryhmän kanssa.


title: Jeongseon Slalom

text: Jeongseon Slalom on laskettelurinne Jeongseon Alpine Centressä Bukpyeong-myeonissa Jeongseonin piirikunnassa Gangwonin maakunnassa Etelä-Koreassa.


title: Jeongseon Slalom

text: Jeongseon Slalomilla järjestettiin Pyeongchangin 2018 talviolympialaisten alppihiihdon alppiyhdistetyn pujottelukilpailut.


title: Jeongseon Slalom

text: Jeongseon Slalom sijaitsee vauhtilajirinne Jeongseon Downhillin oikealla puolen, loppuliuku ja maalialue on sama molemmilla laskettelurinteillä. Jeongseon Slalom erkanee Jeongseon Downhillistä noin 840 metriä merenpinnan yläpuolella "Blue Dragon Valley"ssä.


title: Jeongseon Slalom

text: Miesten alppiyhdistetyn pujottelun lähtöpaikka sijaitsee 745 metriä merenpinnan yläpuolella ja naisten alppiyhdistetyn pujottelun lähtöpaikka sijaitsee 724 metriä merenpinnan yläpuolella rinteen jyrkimmän kohdan alapuolella.


title: Jeongseon Slalom

text: Naisten lähtöpaikan jälkeen rinne on suhteellisen loiva, ennen toista jyrkännettä, joka sijaitsee "Arirang Jump" -hyppyrin ”alastulossa”. Olympialaississa maali sijaitsi 545 metriä merenpinnan yläpuolella.


title: Viron kirkkojen neuvosto

text: Viron kirkkojen neuvosto () (EKN) on virolaisten kristillisten kirkkojen ja seurakuntien yhteistyöelin. Sillä on 10 jäsenkirkkoa.


title: Viron kirkkojen neuvosto

text: Neuvostoliiton valtakausi Virossa vaikutti siten, että Viron eri kirkoilla syntyi tarve ekumeeniseen yhteistyöhön. Viron kirkkojen neuvosto perustettiin vuonna 1989 Kuremäen luostarissa, kolme vuotta ennen Viron uudelleenitsenäistymistä. Neuvoston perustamiskokouksen pöytäkirjassa motiivi neuvoston tarpeellisuudelle löydettiin Jeesuksen ylimmäispapillisesta rukouksesta Johanneksen evankeliumista. Neuvoston tehtäväksi katsottiin kristillisen moraalin ja etiikan edistäminen, Viron kansakunnan etujen puolustaminen sekä lisäksi yhteistyö evankeliumin julistamisessa ja hyväntekeväisyydessä. Myös ympäristökysymykset yhdistivät neuvoston perustaneita kirkkoja.


title: Viron kirkkojen neuvosto

text: Viron kirkkojen neuvoston kautta kanavoituu Viron kristillisten kirkkojen yhteistö Viron tasavallan hallituksen kanssa. EKN:n edustajia on esimerkiksi mukana valtiollisissa lautakunnissa ja työryhmissä. Useat EKN:n jäsenkirkot ovat olleet valtion kutsumina mukana sotapakolaisten vastaanoton suunnittelussa ja seurakunnat ovat luvanneet käytössään olevia asuntoja pakolaisten käyttöön. Lisäksi EKN korostaa toiminnassaan kristillisten arvojen merkitystä sekä esittänyt näkemyksiään eri yhteiskunnallisista kysymyksistä.


title: Viron kirkkojen neuvosto

text: Virossa on kaksi itsenäistä ortodoksista kirkkoa, joitten väliset suhteet ovat olleet haastavia. EKN:llä onkin tärkeä rooli näiden välisen yhteyden ylläpitämisessä, sillä ne ovat molemmat EKN:n jäseniä.


title: Viron kirkkojen neuvosto

text: Vuonna 2017 EKN päätti esittää Viron Riigikogulle, että Viron perustuslakiin lisättäisiin säädös, joka määrittelisi avioliiton miehen ja naisen väliseksi.


title: Viro talviolympialaisissa 1928

text: Viro osallistui Sankt Moritzin talviolympialaisiin vuonna 1928 kahden urheilijan joukkueella. Maan molemmat urheilijat osallistuivat pikaluisteluun. Maan lipunkantajana avajaisissa toimi Eduard Hiiop, vaikka hän ei osallistunut mihinkään kilpailutapahtumaan. Viro ei saavuttanut kisoista mitalia.


title: Nabuma Rubberband

text: Nabuma Rubberband on ruotsalaisen elektronisen musiikin yhtyeen Little Dragonin neljäs studioalbumi. Albumi julkaistiin Because Music -levy-yhtiöllä 9. toukokuuta 2014. Se sijoittui Billboard 200 -musiikkilistan sijalle 24. ja "Billboardin" Top Dance/Electronic Albums -musiikkilistan sijalle 2. Euroopassa albumi sijoittui muun muassa Britannian albumilistan sijalle 22. sekä Britannian indiemusiikin albumilistan sijalle 1. "Nabuma Rubberband" oli ehdolla "Best Dance/Electronic Album" -palkinnon saajaksi 57. Grammy-palkintogaalassa.


title: Mere lapsed

text: Mere lapsed on Koit Toomen esittämä kappale, jolla hän edusti Viroa vuoden 1998 Eurovision laulukilpailussa Iso-Britannian Birminghamissa.


title: Mere lapsed

text: Kappale sijoittui Euroviisuissa kahdenneksitoista 36 pisteellä.


title: Mousesports

text: Mousesports (lyhennettynä mouz) on saksalainen Esports-organisaatio. Heillä on joukkueita useissa eri peleissä, mutta he ovat parhaiten tunnettuja Counter-Strike-joukkueestaan.


title: Mousesports

text: Joukkueessa pelaa tällä hetkellä suomalainen Miikka ”suNny” Kemppi. Hän on pelannut joukkueessa 2. elokuuta 2017 lähtien.


title: Diamond of Night

text: Diamond of Night on Evelin Samuelin ja Imbi Rätsepin esittämä kappale, jolla he edustivat Viroa vuoden 1999 Eurovision laulukilpailussa Israelin Jerusalemissa.


title: Diamond of Night

text: Kappale sijoittui Euroviisuissa 23. maan joukosta sijalle 6. 90 pisteellä.


title: Toinen puutarhasilta

text: Toinen puutarhasilta () on Moikajoen ylittävä silta Pietarin keskustassa Venäjällä. Toinen puutarhasilta kuten yläjuoksulla sijaitseva Ensimmäinen puutarhasilta yhdistää Ensimmäisen Admiralteiskin ja Spasskin saaren.


title: Toinen puutarhasilta

text:
Se on käytössä oleva maantiesilta.
Aivan sillan lähistöillä on Pietarin keskustan harvinainen ranta-alue, jota kehystää matala graniittireuna ja jossa nurmikko laskeutuu suoraan veteen. Tämä on paikka pienille retkeilyveneille, jotka eivät olleet tarpeeksi vahvoja kilpailemaan kaupunki päälaitureista.


title: Toinen puutarhasilta

text: Toinen puutarhasilta sijaitsee lähellä Mihailovskin puistoa (tai Mihailovin puutarhaa), jonka palatsissa sijaitsee nykyään Venäläisen taiteen museo. Hieman mutkainen polku viehkeän puiston läpi tuo Verikirkolle asti ja sen viereiseen kappeliin avattuun Kivimuseoon. Pitkin siltaa voi kulkea viheristutuksin somistetulle ja Moikan rantakatuihin rajoittuvalle Mars-kentälle ja Kesäpuistoon tai vuonna 2016 jääkiekon MM-kisojen fanialueena toimineelle Talliaukiolle. Alajuoksulla Gribojedovin kanavan ja Moikan yhdistymiskohdassa sijaitsee Pietarin keskustan nähtävyystorin Konjušennaja-aukion mukaan nimetty silta Malo-Konjušennyi most, joka kuuluu Kolmoissilta ("Troinoi most") –nimiseen kolmikkoon.


title: Toinen puutarhasilta

text:
XVIII vuosisadan puolivälissä tälle paikalle oli valmistunut alkuperäinen puinen silta, joka nimettiin Teatterisillaksi vuonna 1770 Mars-kentän lounaisnurkkaan perustetun "Vapaan venäläisen teatterin" mukaan.
XIX vuosisadan alussa Mars-kentän tienoille tehtävien uudelleenjärjestelyjen yhteydessä arkkitehti Carlo Rossi suunnitteli muuttuneeseen ympäristöön luontevampaa sulautumista myötä myös Moikajoen ylityksien uusimista. Näin ollen vuonna 1828 puinen Teatterisilta purettiin lähiseudulle Kolmoisillan rakentamisesta johtuvasti.
Vuonna 1876 tälle paikalle kuitenkin rakennettiin valurautaa yksisaukkoinen paalusilta, johon asennettiin kiskot hevosraitiotietä varten. Silta nimettiin viereisen Mihailovskin puiston mukaan Toiseksi puutarhasillaksi.
Verikirkon takana sijaitsevalle Konjušennaja aukiolle saakka rajattavaa raitiovaunulinjaa varten vuonna 1933 yksiaukkoisen sillan paikalle rakennettiin kolmiaukkoinen puinen silta.


title: Toinen puutarhasilta

text: Vuosina 1960-1961 ikääntyneiden puisten kaiteiden paikalle asennettiin valurautainen taidevalanta, jota pidettiin Narvan riemukaaren luona Tarakanovka jokea 1830-luvulla ylittäneen kivisillan Vasili Stasovin piirustuksien mukaisesti toteutetun koristelun kopiona. Uusimistyöt onnistuivat M.I.Kalinin nimisen raitiovaunuvarikon valimomestareiden ansiosta, insinöörinä toimi P. Stepanov, arkkitehteina-restauroijina A. Poljakov, I. Benois ja kuvanveistäjä G. Tsygankov.


title: Toinen puutarhasilta

text: Vuosina 1966-1967 paikalle rakennettiin yksiaukkoinen silta, jossa pääkannatin oli teräsbetonia ja tuet vuorattuja graniitilla. Sillan päätyihin kiinnitettiin valaisinpylväät ja samanlaiset kuusitahkoiset pylväslyhdyt kuin Ensimmäisellä puutarhasillalla. Insinööri E. Boltunovan ja arkkitehti L. Noskovin työllä palautettiin sillan klassistinen tyyli.


title: Toinen puutarhasilta

text: Vuonna 1970 sillan arkkitehtuurisia yksityiskohtia kullattiin ja 1985 parannettiin graniittireunakiveystä.


title: Toinen puutarhasilta

text: Vuosina 1998-1999 todella huonokuntoinen silta, jossa raitiovaunukiskojen alle betonipintaan oli kulunut kokonaisia reikiä, oli uudelleen restauroinnin tarpeessa. Silloin parannettin siltafasadeja, vahvistettiin palkkien ja jänteiden välit, korvattiin kansilevyjä ja vedeneristystä, taiteellista koristelua ja kuviollisia rautakaiteita. Raitiorata purettiin, koska raitiovaunuliikennettä pidettiin liian meluisana, hitaana ja sen aiheuttamaa tärinää haitalliseksi sekä sillalle että lähistöllä oleville historiallisille rakennuksille. Arkkitehteina toimivat S. Suponitskji, D. Guzevitš ja N. Kozlovskaja. Silta avattiin 23. lokakuuta 1999.


title: Trimelliittihappo

text: Trimelliittihappo (CHO) on aromaattisiin trikarboksyylihappoihin kuuluva orgaaninen yhdiste. Yhdistettä voidaan käyttää polymeeriteollisuudessa muun muassa hartsien valmistamiseen ja lisäksi siitä valmistetaan muovinpehmentimiä.


title: Trimelliittihappo

text: Huoneenlämpötilassa trimellittihappo on väritöntä kiteistä ainetta. Yhdiste liukenee hieman veteen ja hyvin muun muassa etanoliin. Bentseeniin aine ei liukene. Trimelliittihappo on heikko triproottinen happo eli rakenteessa on kolme karboksyyliryhmää. jotka voivat luovuttaa protonin. Ryhmien pK-arvot ovat pK 2,5, pK 3,8 ja pK 5,2. Kuumennettaessa trimelliittihappoa sulamispisteeseensä muodostuu sen anhydridiä trimelliittihappoanhydridiä


title: Trimelliittihappo

text: Trimelliittihappoa valmistetaan hapettamalla pseudokumeenia typpihapolla. Hapettimena voidaan käyttää myös ilman happea, jolloin katalyyttinä reaktiossa toimii koboltin, mangaanin ja bromin seos. Trimelliittihappoa käytetään valmistettaessa muovienpehmentiminä käytettyjä estereitä, hartseja, väriaineita, musteita ja liimoja. Myös trimelliittihappoanhydridiä käytetään näihin vastaaviin tarkoituksiin.


title: Season High

text: Season High on ruotsalaisen elektronisen musiikin yhtyeen Little Dragonin viides studioalbumi. Albumi julkaistiin Because Music -levy-yhtiöllä 14. huhtikuuta 2017. Se sijoittui muun muassa Billboard 200 -musiikkilistan sijalle 173. ja "Billboardin" Top Dance/Electronic Albums -musiikkilistan sijalle 5.


title: Persona 3: Dancing in Moonlight

text: Persona 3: Dancing in Moonlight, ilmestyi Japanissa nimellä Persona 3: Dancing Moon Night (), on Atluksen kehittämä rytmipeli. Kyseessä on "Megami Tensei" -pelisarjaan kuuluvan "Shin Megami Tensei: Persona" -sarjan spin-off, jossa esiintyvät tutut hahmot. Pelin kehitys alkoi vuonna 2015 "in" saaman positiivisen vastaanoton myötä. Peli julkaistiin samaan aikaan "in" kanssa. Toisin kuin "Dancing All Nightissa", molemmissa peleissä ei ole varsinaista tarinatilaa ja "Dancing in Moonlightiin" on sovellettu akrobaattisia tanssiliikkeitä.


title: Persona 3: Dancing in Moonlight

text: "Persona 3: Dancing in Moonlightin" pelimekaniikka on samanlainen kuin "issa", mutta pelistä "" tutuilla hahmoilla ja sen tarinasta tutuissa ympäristöissä, pelaajan käyttäessä nuolinäppäimiä, kolmio-, ympyrä- ja X-painikkeita sekä analogisia sauvoja. "Fever Mode" -tilassa pelaajan valitseman hahmon seuraan liittyy toinen pelin hahmo, ainutlaatuisella koreografialla, joka heijastaa näiden hahmojen suhdetta "Persona 3":ssa. Hahmojen väliset keskustelut laulujen välillä sijoittuvat "Persona"-peleistä tuttuun Samettihuoneeseen ("Velvet Room").


title: Persona 3: Dancing in Moonlight

text: Kuultuaan Margaretilta miten hänen vieraansa Yu Narukami ja muut Tutkintaryhmän jäsenet olivat voittaneet Mikuratana-no-Kamin tanssimisen avulla, Elizabeth matkustaa ajassa takaisin vuoteen 2009 ja kutsuu oman vieraansa Makoto Yukin ja muut SEESin jäsenet unien kautta Samettihuoneeseen ja herättää Sielujen meressä mahdollisimman paljon nostetta tanssimisen avulla. SEESin jäsenet pystyessä visualisoimaan minkä tahansa liikkeen ja saavat kehonsa liikkumaan sen mukaisesti. Mutta he tulisivat herättyään unohtamaan nämä tapahtumat.


title: Persona 5: Dancing in Starlight

text: Persona 5: Dancing in Starlight, ilmestyi Japanissa nimellä Persona 5: Dancing Star Night (), on Atluksen kehittämä rytmipeli. Kyseessä on "Megami Tensei" -pelisarjaan kuuluvan "Shin Megami Tensei: Persona" -sarjan spin-off, jossa esiintyvät "Persona 5":stä tutut hahmot. Pelin kehitys alkoi vuonna 2015 "in" saaman positiivisen vastaanoton myötä. Peli julkaistiin samaan aikaan "in" kanssa. Toisin kuin "Dancing All Nightissa", molemmissa peleissä ei ole varsinaista tarinatilaa ja "Dancing in Starlightiin" on sovellettu realistisia tanssiliikkeitä.


title: Persona 5: Dancing in Starlight

text: "Persona 5: Dancing in Moonlightin" pelimekaniikka on samanlainen kuin "issa", mutta pelistä "Persona 5" tutuilla hahmoilla ja sen tarinasta tutuissa ympäristöissä, pelaajan käyttäessä nuolinäppäimiä, kolmio-, ympyrä- ja X-painikkeita sekä analogisia sauvoja. "Fever Mode" -tilassa pelaajan valitseman hahmon seuraan liittyy toinen pelin hahmo, ainutlaatuisella koreografialla, joka heijastaa näiden hahmojen suhdetta "Persona 5:ssa". Hahmojen väliset keskustelut laulujen välillä sijoittuvat "Persona"-peleistä tuttuun Samettihuoneeseen ("Velvet Room").


title: Persona 5: Dancing in Starlight

text: Kuultuaan Margaretilta miten hänen vieraansa Yu Narukami ja muut Tutkintaryhmän jäsenet olivat voittaneet Mikuratana-no-Kamin tanssimisen avulla, Caroline ja Justine kutsuvat oman vieraansa Ren Amamiyan ja muut Sydänten haamuvarkaiden jäsenet unien kautta Samettihuoneeseen, jotta nämä voisivat herättää Sielujen meressä mahdollisimman paljon nostetta tanssimisen avulla. Haamuvarkaat pystyvät visualisoimaan minkä tahansa liikkeen ja saavat kehonsa liikkumaan sen mukaisesti. Mutta he tulisivat herättyään unohtamaan nämä tapahtumat.


title: Dubai Tennis Championships

text: Dubai Tennis Championships on Dubaissa, Yhdistyneissä arabiemiraattikunnissa pelattava tennisturnaus. Turnaus kuuluu miesten ATP World Tour 500 -turnauksiin ja naisten WTA-kiertueen . Turnaus järjestettiin ensimmäisen kerran vuonna 1993.


title: Yukimi Nagano

text: Yukimi Eleanora Nagano (s. 31. tammikuuta 1982) on ruotsalainen laulaja ja lauluntekijä. Nagano syntyi ja varttui Göteborgissa. Hänen isänsä Yusuki Nagano on japanilainen ja äitinsä Joanne Brown amerikanruotsalainen. Nagano on ruotsalaisen elektronisen musiikin yhtyeen Little Dragonin laulaja.


title: Once in a Lifetime

text: Once in a Lifetime on Inesin esittämä kappale, jolla hän edusti Viroa vuoden 2000 Eurovision laulukilpailussa Ruotsin Tukholmassa.


title: Once in a Lifetime

text: Kappale sijoittui Euroviisuissa 24. maan joukosta sijalle 4. 98 pisteellä.


title: Saturday Night’s Alright for Fighting

text: Saturday Night’s Alright for Fighting on Elton Johnin säveltämä ja esittämä kappale vuodelta 1973. Elton John sävelsi ja koosi laulun hänen työkaverin Bernie Taupin kanssa. Saturday Night's Alright for Fighting julkaistiin ensimmäisenä Eltonin "Goodbye Yellow Brick Road" -albumilla. Se on yksi Eltonin suosituimpia lauluja.


title: Laulupenkojat

text: Laulupenkojat (Psophodidae) on varpuslintuihin kuuluva heimo. Heimon lajien taksonomia on osittain epäselvä ja ne toisinaan luetaan kuuluvaksi viiriäispenkojien heimoon. BirdLife Suomen luokittelussa heimoon kuuluu 2 sukua ja 5 lajia. Eräissä lähteissä näiden lisäksi heimoon luetaan myös suku Sinipenkojat ("Ptilorrhoa"), mutta tällöin heimo ei ole monofyleettinen.


title: Laulupenkojat

text: Laulupenkojia tavataan Australiasta ja Uudesta-Guineasta. Ne elävät metsien pohjakerroksessa.


title: Yongpyong Resort

text: Yongpyong Resort (myös Dragon Valley Ski Resort, olympialaisissa Yongpyong Alpine Centre) on talviurheilukeskus Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.


title: Yongpyong Resort

text: Yongpyong Resort toimi vuoden 2018 Pyeongchangin talviolympialaisten alppihiihdon tekniikkalajien kilpailupaikkana. Katsajakapasiteetti olympialaisissa oli 6 000, niistä istumapaikkoja oli 2 500 ja seisomapaikkoja 3 500. Lisäksi siellä on järjestetty vuoden 1999 Aasian talvikisojen alppihiihtotapahtumat ja alppihiihdon maailmancupin miesten tekniikkalajien kilpailuja vuosina 1998, 2000, 2003 ja 2006.


title: Yongpyong Resort

text: Yongpyong Resortissa on 28 laskettelurinnettä ja yksi laskettelupuisto, hiihtohisseinä toimii yksi gondolihissi ja 14 tuolihissiä.


title: Yongpyong Resort

text: Talviolympialaisissa 2018 alppihiihdon pujottelu- ja suurpujottelukilpailut järjestettiin Rainbow 1 -rinteessä ja joukkuekilpailu Rainbow 2 -rinteessä, lisäksi Rainbow 3 -rinteessä on järjestetty maailmancupin pujottelukilpailuja.


title: Mosselprom (rakennus)

text: Mosselprom-rakennus tai Mosselprom-talo () on monikerroksinen asuintalo Presnenski-piirin Arbatskaja-kaupunginosassa, Moskovan ytimessä Venäjällä. Rakennus valmistui eri työvaiheissa useiden arkkitehtien suunnittelemana vuosina 1912–1925.


title: Mosselprom (rakennus)

text:
Mosselprom-talo sijaitsee Kalašnyi, Nišnyi Kislovsky ja Malyi Kislovsky pereulokien (kujien) kulmauksessa lähellä Arbatskajan metroasemaa.
Tämä alun perin kauppias A.I. Titoville kuulunut seitsemänkerroksinen kulmarakennus suunniteltiin tuloja tuottavia tiloja, lähinnä vuokralle annettavia asuntoja ja ravintolaa varten. Teräsbetonirunkoisen talon julkisivumateriaalina on käytetty yleisimmin tiiltä ja tiiliverhouksen lomassa lasia. Neuvostoaikoina rakennus sai kuusikulmaisen yksitoistakerroksisen tornin, joka näkyy Arbatskaja-aukiolle, ja jonka ansiosta taloa pidetään yhtenä "ensimmäisenä Neuvostoliiton pilvenpiirtäjänä".


title: Mosselprom (rakennus)

text: Julkisivujensa arkkitehtuurisilta ideoilta ja mainosmaalauksilta talo on venäläisen konstruktivismin ja avantgarden muistomerkki.


title: Mosselprom (rakennus)

text: Arkkitehtuurin historioitsijan Denis Romodinin mukaan ennen Moskovan paloa vuonna 1812 tällä tontilla sijaitsi Pyhän Johanneksen puukirkko pappiloineen. Tulipalon jälkeen tuhoutunutta rakennusta ja seurakuntaa ei uusittu, ja kaupungin viranomaiset möivät vapautuneen tontin yksityishenkilöille. Vuoteen 1817 tässä oli useita pieniä kivirakennuksia ja yhdessä niistä vuosina 1818–1819 asui kuuluisan näyttelijän Pavel Moltšanovin isä perheineen.


title: Mosselprom (rakennus)

text: XIX-XX vaihteessa tämän ison tontin osti varakas moskovalainen kauppias Andrei Titov, joka 1900-luvun alussa yhdistytti useita rakennuksia yhdeksi suuremmaksi rakennukseksi, johon avattiin ravintola ja majatalo vossikkakuljettajia varten. 1900-luvulla Titovin aloitteesta rakennus muutettiin vuokra-asuintaloksi kalustettuineen huoneistoineen, mutta paikka oli vilkasta ja piakkoin kannattavampaa vuokraamista tavoittava maanomistaja näki olemassa olevan kiinteistön riittämättömäksi.


title: Mosselprom (rakennus)

text: 1890-luvulla sementin, rautarakenteiden ja isojen lasien valuttamisen kehitystä myötä oli alkanut vuokrakerrostalojen rakentamisaikakausi, jolloin kaupallisilla asuntomarkkinoilla rakennettiin runsaasti vuonna 1914 puhkeneeseen sotaan saakka. Jotta tontit tuottaisivat tuloja, yksistään Moskovassa rakennettiin joidenkin lähteiden mukaan vuosina 1901–1917 noin 455, joidenkin kertomana yksistään kesällä 1912 noin 3 000 5-7- kerroksista taloa, jossa olivat kaikki mukavuudet, mm. keskuslämmitys, viemäristö, sähköt ja hissit. Ne olivat tilarakenteeltaan yhdenmukaisia kiinteistöjä, joissa pohjaratkaisultaan samanlaiset asunnot sijaitsivat kennomaisessa ryhmitelyssä ympäri portaikkoja, käytäviä ja gallerioita. Arkkitehtuurilta monipuolisempi ja koristeellisempi oli pääsääntöisesti vain sisäänkäynnin julkisivu. Asuntojen lisäksi rakennukseen haluttiin kauppoja, toimistoja, varastoja ja muita palvelutiloja. Vaikka kalleinta oli vuokra toisen kerroksen asunnoissa, silti kerrosten määrä nousi kahdeksaan ja jopa kolmeentoista, joka tarjosi laajemman valikoiman erikokoisia ja erihintaisia huoneistoja ja tiloja tulevien vuokralaisten erilaisiin tarpeisiin. Kyseinen liiketoiminta toi merkittävää hyötyä myös kaupungin budjettiin, kun esim. Moskovassa 1913 saaduista 47 miljoonan ruplan kokonaistuloista 7 miljoonaa oli kerrostalo-omistajien maksamia veroja. Tämän valtavan "rakennusbuumin" innoittamana kauppias A.Titov päätti vuonna 1912 rakentaa omistamallensa tontille ison seitsemänkerroksisen talon. Arkkitehtuuriltaan sen vuokratuotantotalon piti sekä muistuttaa wieniläistä koulua että ”edustaa purismin yksinkertaisia muotoja ja paljastettuja rakenteita”. Siitä johtuvasti maanomistaja A. Titov pyysi projektia laatimaan arkkitehtia N.D. Strukovia, joka oli suunnitellut muutaman vuokra-asuintalon ja hänen luomansa rakennusten julkisivuille olivat ominaisia hyvät mittasuhteet. Vaikka jo tuolloin Moskovan maalaus-, kuvanveisto- ja arkkitehtuuriopistosta valmistuneella Strukovilla oli myös varsin kyseenalainen maine. Vuonna 1895 Vadkovski pereulokilla (kujalla) oli romahtanut kaksikerroksinen rakennus, vuonna 1902 Malyi Moltšanovkalla kellarinholvi ei kestänyt rakennusta ja vuonna 1908 jossain Kikinon kylässä romahtivat kirkon holvit ja seinät sekä kaikki kolme rakennussuunnitelmaa olivat Strukovilta. Titovin päätöstä pidettiin todennäköisesti tiedon ja teknisen asiantuntemuksen puutteesta johtuvaksi.


title: Mosselprom (rakennus)

text: Kauppias Titovin seitsemänkerroksinen vuokra-asuintalo rakennettiin vuosina 1912–1913 N. Strukovin tekemien rakennuspiirustuksien mukaan. Strukov käytti suunnitelmassaan hallittua ja sen ajan tunnusomaista stilistiikkaa antaessaan rakennukselle sileät kaakeloidut julkisivut, joihin ilmettä antavat ruokailu- ja vierastilojen suunnitteluun käytetyt kolmisärmäiset erkkerit ja parittaiset ikkunat. Kulmikkaiden fasadien keskiosa oli korostettu ullakolla. Talonsisäisiin portaikkoihin arkkitehti tarjosi kattoikkunoiden valoa. Puolisuunnikkaan muotoinen rakennus sisäpihoineen täytti koko kolmen risteävän kadun välisen alueen. Lisäksi tämän suurikokoisen kerrostalorakennuksen pohjaosaan suunniteltiin valtavat kellaritilat varastoina ja säilytyspaikkoina vuokraamista varten. Tuolloin insinööri Strukovin seitsemänkerroksinen hanke oli korkein, mitä siihen aikaan oltiin suunniteltu.


title: Mosselprom (rakennus)

text: Koska sekä tulojatuottava traktiiri- että vossikkakuljettajien majatalo olivat suljettuja, tuolloisten lehtitiedotteiden mukaan talon rakennustöillä oli kuumeinen kiire. Työt aloitettiin vuonna 1912 ja ne keskeytettiin ennen ensimmäisiä pakkasia. Talvella tällaisten rakennusten rakentamista ei pidetty järkevänä ja töitä jatkettiin kevään lämpimällä säällä. Kauppias Titovin kerrostalotyömaalla alkaneet työt kuitenkin pysähtyivät, kun maaliskuun 22. päivän aamulla kello kuuden tai seitsemän maissa v. 1913 talon yksi ulkoseinistä rakennustelineineen luhistui Kalašnyi kujalle, jolloin romahtanutta ja murskautunutta tiiliä, runkopuuta ja romumetallia työntyi 4 metrin tai rakennuksen noin kahden kerroksen korkuiseen kasaan. Särkyi naapuritalojen ikkunalaseja ja kuolonuhreilta säästyttiin vain aikaisten aamuhetkien ansiosta.


title: Mosselprom (rakennus)

text: Oikeudenkäynnissä onnettomuuden syyksi selvisi kiire, rakennusmääräysten rikkominen ja rakennusmateriaalien huono laatu. Rakentamiseen tarkoitetut tiilet olivat heikkolaatuisia, palkkien ja seinien paksuus riittämätön näin isokokoista rakennusta varten. Muuraus oli tehty lokakuussa 1912 liian kylmissä sääolosuhteissa eikä kestänyt lämpötilaeroja talvikuukausina. Rakentamislautakunta havaitsi myös rakentamisaikaiset vääristymät. Erkkereiden kustannustehokkaampaan rakentamiseen oli seinien täytteeseen käytetty suunnitellun tiilen sijasta puumateriaalia, kantavien tiilipilareiden suunniteltua kuormitusta oli ylitetty ja pitkittäisten sisäseinien kantavuutta oviaukkoja lisäämällä heikennetty jne. Tuomioistuin määräsi kauppias Titoville 100 ruplan sakot, mutta arkkitehti Strukov, jolla se oli jo aika mones sortunut rakennus, tuomittiin kuuden viikon vankeusrangaistukseen.


title: Mosselprom (rakennus)

text: Romahdus ei kuitenkaan estänyt toisen rakennusvaiheen aloittamista vuonna 1915 ja ensimmäisen, Kalašnyi ja Malyi Kislovsky kujien puolisen H-muotoisen rungon valmistumista vuoden lopuksi. Käynnissä olevan ensimmäisen maailmasodan aikaiset sotilaalliset, taloudelliset ja poliittiset mullistukset aiheuttivat kuitenkin sen, että vielä vuonna 1917 taloa rakennettiin hiljaista ja osittaista vauhtia. Talo oli viisikerroksinen, kun tsaarivaltion romahtaessa rakennuttaja joutui jättämään sekä hankeen että kotimaan. Vain viiden kerroksen ja nurkkauksen valmistumisvaiheen jälkeen rakennus pysyi hylättynä vuoteen 1922 saakka, jolloin se siirrettiin moskovalaisen jättiyritykselle Mosselpromille, joka oli kipeästi uuden rakennuksen tarpeessa.


title: Mosselprom (rakennus)

text:
Mosselprom oli Moskovan maakunnan maataloustuotteiden jalostusteollisuuden yrityksien trusti eli lähes monopoliasemassa oleva suuryritys. Konserni perustettiin joko vuonna 1921 tai 1922 ja se yhdisti jauho-, makeis- ja tupakkatehtaita, leipomoja, panimoja. Valinta tälle kaupunginalueelle, jossa niin entisaikojen kaupallinen kanssakäyminen kuin lähikujien nimet olivat jossain määrin kuin tuotteiden mainontaa, ei pidetty sattumana. Yhtiöllä oli myös omaa julkaisutoimintaa ja painoja, myyntiosasto, noin 20 myymälää ja kartonkisia pakkauslaatikkoja tuottavia tehtaita. Mosselpromin tuotteita myytiin kotimaassa ja ulkomailla. Tuolloin rakentamislautakunnassa päätettiin, että A. Titovin keskeneräinen rakennus on rakentamiskelpoinen, mutta vaatii edelleen päätyseinän vahvistamista, mikä alun perin oli toisen rakentamisvaiheen tehtävänä. Suunnittelu ja jatkorakentaminen pantiin toimeen arkkitehti D. Koganin ohjauksessa, tekninen työ uskottiin insinööreille V. Tsvetaeville ja A. Loleitille. Jälkimmäistä pyydettiin kehittämään ja vahvistamaan nurkkarakennusta. Ensimmäisen maailmansodan jälkeen, jolloin herraskainen romantisointi ja koristelu tuntui taiteilijoille sietämättömänä ja kasvoi halu luoda enemmän ihmismassoille kuin pröystäilevälle eliitille, pysty- ja vaakasuuntaisten pintojen muotoilussa hyväksyttiin geometrisia muotoja ilman ornamentikkaa ja kolme tarkoin määriteltyä perusväriä. Saksassa ja Venäjällä erityisen suosiossa oli kubistisen arkkitehtuurin hengessä kulmikkaiden ja vinojen tasojen yhdisteleminen suora- ja myöhemmin 45 asteen kulmassa särmiömäisiksi. Silloin betonitöiden laajaa kokemusta omaava Loleit tekikin ehdotuksen, että nurkkarakennuksen täydentäminen ja rakentaminen toteutettaisiin poikkeuksellisena tornina kruunuineen, johon asetetaan Mosselpromin valomainos ja kello, jota saattoi seurata Arbatskaja-aukiolta.
Vuosina 1923-1925 viisikerroksinen rakennus sai korkeutta kahden lisäkerroksen verran säilyttäessä kuitenkin julkisivujen alkuperäiset, v 1913 luodut mittasuhteet ja toisiinsa niveltämisen. Jokaisen julkisivun keskeinen osa oli korostettu ullakolla, jolla talolle pyrittiin antamaan lapidaarinen ja konstruktivistinen ulkonäkö. Kalašnyi kujan puolinen ulkoseinä säilytti v 1915 arkkitehtuurinsa, arkkitehti Kogan vain rikastutti niukkaa julkisivua hajottamalla kolmikulmaisten erkkereiden täytön ja rakennuttamalla niistä parvekkeet. Seinien panelointiin käytettiin tavallista kipsiä, mutta talon runkoa paljastava päätyseinä jätettiin vaille rappausta edustamaan kubismin pelkistynyttä muotoa. Rakennuksen keskiosasta kohosi hallitseva kuusikulmainen ja yksitoistakerroksinen torni, jonka kulmapylväät tekivät siitä huipultaan hammasreunaisen ja johon asennettiin jättimäinen kello. Torni teki talosta 1920-luvun Moskovan kaikkein korkeimman rakennuksen.


title: Mosselprom (rakennus)

text: Arkkitehti Kogan kiinnitti erityistä huomiota koko rakennuksen sisätilojen suunnitteluun. Alun perin vuokrattaviksi varastoiksi rakennettu kellarikerros muutettiin jauhovarastoksi. Alimpaan kerrokseen järjestettiin Moskovan myymälöiden hallinto-osasto, seuraaviin kerroksiin kirjanpito, johtokunta ja Mosselpromin palvelusektori. Naapuritalossa toimi ruokasali konsernin työntekijöille. Tuolloin ”Moskovan Ilta” -lehdessä oli rakennusta sisältäpäin kuvailtu hyvin amerikkalaistyyliseksi taloksi, jossa pitkät ja kapeat käytävät ja molemmin puolin pienet toimistohuoneet olivat juuri soviteltuja toimielinten käyttöön. Ainoastaan vierailijoita varten tarkoitetuissa saleissa saattoi välttyä tilojen ahtaudelta. Ylemmissä kerroksissa oli Mosselprom-talon asuntoja, joita vuosia pidettiin eräinä parhaimpina. Talo alkoi vähitellen rappeutua ja elinolosuhteet ylimpien kerroksien huoneistoissa jättivät paljon toivomisen varaa. Joidenkin lähteiden mukaan ”Pravda” kirjoitti jo huhtikuussa v 1926, että huoneet eivät lämpene, kattoon ja seiniin kerääntyy kosteutta ja asukkaita paleli koko talven.


title: Mosselprom (rakennus)

text: 1920-luvulla Mosselprom-rakennuksen tasaiset seinät olivat vaille arkkitehtonista ilmettä ja varsinkin päätyseinä oli pelkkää tiilellä täytettyä paljasta betonirunkoa, jossa näkyi toimistojen ja asuntojen ikkunoita. Koska elettiin NEP-aikakautta, jolloin nuoressa Neuvostoliitossa jälleen hetkeksi laillistettiin yksityinen kaupankäynti, ja jolloin taiteen ja monumenttien oli määrä olla osa uuden elinympäristön rakentamista, Mosselpromin toimesta paksujen seinien asketismia kutsuttiin modernisoimaan taiteilijapariskunta A. Rodtšenko ja V. Stepanova. Nuoret taiteilijat käyttivät hyväksi rungon ulkonevia kuviota asettamalla seinille vallitsevassa elektisessä tyylissä mainoslauseita piristämään elintarvikkeiden tuotantoa. Tällainen mainonta oli suuressa suosiossa 1920-luvun Moskovassa ja asetelmissa piti ilmetä onnellinen yltäkylläisyyden ja hyvinvoinnin aika. Lainausmerkkeihin kehystettyjä punaisen- ja sinisenvärisiä kirjoituksia tehtiin suoraan tiilille ja betonille. Tärkeimmille seinille tekijät valitsivat vaaleanharmaan värin lisänä vaalean- ja kirkkaan sinisen. Vertikaalisesti levitettiin sans-serif-kirjaimillä kirjoitettuja lyhennettä MCHX (Московский совет народного хозяйства eli MSNH) ja nimeä МОССЕЛЬПРОМ (Mosselprom). Yhdessä runoilijan Vladimir Majakovskin kanssa Rodtšenko loi 1920 luvun jälkipuoliskolla kymmeniä Mosselpromin mainoksia ja tunnuslauseita. Kaikki karkki-, tupakka-, olut jne. posterit tehtiin vanerilevyille. Rodtšenkon ja Stepanovan kehittämät mielenkiintoiset muotoilukokoelmat ja mainokset täydennettyinä V. Majakovskin iskulauseilla mm. tunnetuimmalla ”Ei missään muualla kuin Mosselpromissa” (ru:"Нигде кроме, как в Моссельпроме!") Malyi Kislovsky kujan puolisella seinällä erottivat rakennuksen rakenteellisia elementtejä ja antoivat sen melko yksinkertaisille julkisivuille upeaa väriä. Tästedes korkeuden lisäksi rakennuksen epätavallinen väritys herätti huomiota ja mielenkiintoa. Rodtšenkon ja Stepanovan suunnittelemat työt toteutettiin vuonna 1920 perustetun Venäjän valtion taiteen ja teknisen koulun, Vkhutemasin opiskelijoiden toimesta. Torniin asennettiin kello ja sähköinen valokirjoitus omistajaorganisaation nimestä, joista kumpikin näkyi kauas. Kumpikin purettiin 1930-luvulla eikä niitä palautettu koskaan takaisin.


title: Mosselprom (rakennus)

text: Vuosina 1930 Mosselprom-konserni lakkautettiin ja haalistuneet mainokset poistettiin. Julkisivut muutettiin apeiksi vaaleanbeigevärisiksi ja ilmeettömiksi, jonkinlaisina ne pysyivät vuoteen 1997. Vuonna 1936 rakennus annettiin maanpuolustuksen Kansankomissariaatin käyttöön ja seuravana vuonna rakennus muutettiin asuintaloksi, jossa entiset toimistotilat ja -käytävät järjestettiin yhteisöllisiksi vaatimattomiksi huoneistoiksi. Taloa kutsuttiin "kenraalien taloksi", jossa asuivat sotakomentajat ja virkamiehet. Pian tornista hävisi kello.


title: Mosselprom (rakennus)

text: Alkaen 1940-luvun alusta 1990-luvun loppuun mennessä rakennus pysyi melko nuhruisennäköisenä eikä herättänyt huomiota. Sodan aikana torni toimi "jalustana" valonheittimille ja ilmatorjunta-aseille puolustukseksi Saksan pommikoneilta vastaan. Sodan jälkeen rakennus siirtyi puolustusministeriölle, jonka jälkeen portaikon lattialle oli ilmestynyt punainen matto, nurkkan vanha kellokaappi ja ovensuuhun virkapuvussa ja -lakissa eteisvartija.


title: Mosselprom (rakennus)

text: Vuonna 1960 talo siirtyi Moskovan kaupunkikomitean (Mosgorispolkomin) omaisuuteen, jolloin eteisistä katosivat matot, kello ja ovimies. Huoneistojen suunnittelua muutettiin, talotekniikkaa uusittiin, taloon asennettiin uusia hissejä ja sen asukkaiden koostumus muuttui. Joukkoon kuului vuodesta 1964 alkaen kuuluisa kielitieteilijä Viktor Vinogradov, joka asunnossa nro 11 vietti elämänsä 6 viimeistä vuotta. Joissakin lähteissä kerrotaan, että akateemikon työhuone oli vaatinut laajamittaista peruskorjausta. Kaksi huonetta yhdistettiin ja liitettiin 170 cm pituisen kaaren avulla. Asunnon seinät olivat vuorattu kirjahyllyillä ja huoneet sisustettu antiikki- ja mahonkikalustein. V. Vinogradovin kirjastossa oli 20 000 kirjaa, joihin oli kuulunut sanakirjoja, almanakkoja, valikoima kieli- ja kaunokirjallisuutta XVIII vuosisadalta alkaen. Nykyisin tämä työhuone kirjastoineen ja huonekaluineen kuuluu Venäjän tiedeakatemialle. Talon julkisivussa on muistolaatta V. Vinogradovin muistoksi vuodesta 1976 alkaen. Kaksikerroksista ”loleitintornia” käytettiin pitkään kotitalouksien tarpeisiin ja pyykkien kuivaustiloina, kun lopuksi vuonna 1963 taiteilija Ilja Glazunov perusti kuusikulmaan oman työpajan. Glazunovin ansiosta tornin sisätilat saivat puisen verhoilun ja lastulevyistä välikaton. Alkuperäisen harjakaton Glazunov nostatti, jotta studiosta tulisi tilava. Kymmenen vuoden kuluttua taiteilija sai luvan entisestään laajentaa työpajansa tiloja.


title: Mosselprom (rakennus)

text: Vuosina 1970-1980 rakennuksen ensimmäisiin kerroksiin asettui Venäjän Teatteritaiteen yliopiston (GITIS) tiedekunta. 1990-luvulla tiloja vuokrattiin yrityksille, arkkitehtistudioille ja kauneussalongeille. Joidenkin lähteiden mukaan 90-luvulla vuokralle tulleen pankin tilaamat koko alakerran muutostyöt aiheuttivat erittäin vakavia halkeamia talonrakenteissa ja talon lievän vinoutumisen. Osa entisistä asuintiloista otettiin taas kerran käyttöön toimistoina, muissa asuinkerroksissa huoneistot pysyivät entisillään, mutta suunnitelmiltaan nykyään kuitenkin merkittävästi muuttuneina. Talon 25:ssä asunnossa asuu edelleen niiden jälkeläisiä, jotka kansoittavat huoneistot 20-30-luvuilla. Entiseen tapaan voi ostaa tai vuokrata asuntoja, suurimmalta osin kaksioita ja neljän huoneen huoneistoja.